tripathysagar/odia_wiki huggingface dataset:
ଜୀଜାଜୀ ଛତ୍ ପର୍ ହେଁ   : - - ? ଏକ ଭାରତୀୟ ହିନ୍ଦୀ ସିଟକମ ଧାରାବାହିକ । ଏହାର କାହାଣୀ ଇଲାଇଚି  (ହିବା ନୱାବ) ନାମକ ଏକ ଯୁବତୀ ଏବଂ ପଞ୍ଚମ  (ନିଖିଲ ଖୁରାନା) ନାମକ ଏକ ଯୁବକକୁ ନେଇ ଗଢ଼ି ଉଠିଛି  । ଏଡିଟ ୨ ପ୍ରଡକ୍ସନ୍ସ ଏହି ଧାରାବାହିକର ନିର୍ମାତା ଅଟନ୍ତି । ଏହି ଧାରାବାହିକ ୯ ଜାନୁଆରୀ, ୨୦୧୮ରୁ ପ୍ରସାରିତ ହୋଇ ଆସୁଛି । କଥାସାର ମୁରାରୀ ବଂସଲ  (ଅନୁପ ଉପାଧ୍ୟାୟ) ଦିଲ୍ଲୀର ଚାନ୍ଦନୀ ଚୌକରେ ଏକ ଲେହେଙ୍ଗା ଦୋକାନର ମାଲିକ  । ସେ ନିଜ ସ୍ତ୍ରୀ କରୁଣା  (ସୋମା ରାଥୋଡ଼) ଏବଂ ଝିଅ ଇଲାଇଚି  (ହିବା ନୱାବ) ସହିତ ରହେ  । ଇଲାଇଚି ଏକ ବହୁତ ଚତୁର ଝିଅ । ତା ' ପାଖରେ ନିଜ କାମ ହାସଲ କରିବା ପାଇଁ ଅନେକ ଉପାୟ ଅଛି । ୨୨ ବର୍ଷ ବୟସର ହୋଇଥିଲେ ମଧ୍ୟ ପ୍ରତିବର୍ଷ ପରୀକ୍ଷାରେ ଜାଣିଶୁଣି ଫେଲ ହୋଇ ସେ ଏବେ ମଧ୍ୟ ସ୍କୁଲ ଯାଉଛି ଯାହାଦ୍ୱାରା ତାକୁ ବିବାହ କରିବାକୁ ପଡ଼ିବନି । ଦିନେ ମୁରାରୀ ନିଜ ବସା ପଞ୍ଚମକୁ  (ନିଖିଲ ଖୁରାନା) ଭଡ଼ାରେ ଦେଇଦେଲା  । ପଞ୍ଚମ ଆଗ୍ରାର ୨୪ ବର୍ଷ ବୟସର ଯୁବକ ଏବଂ ଜଣେ ସଂଗୀତ ନିର୍ଦ୍ଦେଶକ ହେବାର ସ୍ୱପ୍ନ ଦେଖେ କିନ୍ତୁ ନିଜ ଆବଶ୍ୟକତା ପୂରଣ କରିବା ପାଇଁ ମୁରାରୀ ଦୋକାନରେ କାମ କରେ । ସେ ନିଜ ସାଙ୍ଗ ପିଣ୍ଟୁ  (ହରବୀର ସିଂ) ସହିତ ଦିଲ୍ଲୀ ଆସି ସେଠାରେ ରହୁଛି  । ଯେହେତୁ ମୁରାରୀ ନିଜ ବସା କେବଳ ବିବାହିତ ଦମ୍ପତିଙ୍କୁ ଭଡ଼ାରେ ଦେବାକୁ ସ୍ଥିର କରିଛି, ତେଣୁ ପଞ୍ଚମ ଏବଂ ପିଣ୍ଟୁ ବିବାହିତ ଦମ୍ପତି ହୋଇଥିବାର ନାଟକ କରନ୍ତି । କିନ୍ତୁ ଇଲାଇଚିକୁ ଦୁହିଙ୍କର ନାଟକ ବିଷୟରେ ଜଣା ପଡିଯାଏ । ଏପରି ସ୍ଥଳେ ଦୁଇ ଜଣ କିପରି ନିଜ ଅସଲ ପରିଚୟକୁ ଲୁଚାଇ ରଖିପାରୁଛନ୍ତି ତାହାକୁ ନେଇ ଏହି ଧାରାବାହିକଟି ପର୍ଯ୍ୟବସିତ । କଳାକାର ହିବା ନୱାବ ଇଲାଇଚି ଚରିତ୍ରରେ । ସେ ୨୨ ବର୍ଷର ଏକ ଜିଦ୍ଦି ଓ ଚୁଲବୁଲୀ ଝିଅଟିଏ । ତାକୁ ସବୁକିଛି ତା ଇଚ୍ଛା ଅନୁସାରେ ଦରକାର । ନିଖିଲ ଖୁରାନା ପଞ୍ଚମ ଚରିତ୍ରରେ । ସେ ସଂଗୀତ ନିର୍ଦ୍ଦେଶକ ହେବାର ସ୍ୱପ୍ନ ଦେଖୁଥାଏ କିନ୍ତୁ ନିଜ ଗୁଜୁରାଣ ମେଣ୍ଟାଇବା ପାଇଁ ମୁରାରୀର ଦୋକାନରେ କାମ କରେ ଏବଂ ସେହି ଘରର ଛାତ ଉପରେ ଏକ ବସାରେ ରହେ । ସେ ଅନେକ ଥର ଇଲାଇଚିର ମସ୍ତିର ଶିକାର ହେଇଯାଏ । ଅନୁପ ଉପାଧ୍ୟାୟ ମୁରାରୀ ବଂସଲ ଚରିତ୍ରରେ । ସେ ଇଲାଇଚିର ପିତା ଏବଂ ଏକ ଲେହେଙ୍ଗା ଦୋକାନର ମାଲିକ । ସେ ଜଣେ କଞ୍ଜୁସ ବ୍ୟକ୍ତି । ନିଜ ଝିଅ ଇଲାଇଚିର ବିବାହ କେମିତି କରାଇବେ ତା ' ତାଙ୍କର ସବୁଠାରୁ ବଡ଼ ଚିନ୍ତା । ସୋମା ରାଥୋଡ଼ କରୁଣା ଚରିତ୍ରରେ । ସେ ମୁରାରୀର ସ୍ତ୍ରୀ, ଇଲାଇଚିର ମାତା ଏବଂ ଛଟଙ୍କିର ଭଉଣୀ । ସେ ଜଣେ ସାଧାରଣ ଗୃହିଣୀ । ଯଦିଓ ବେଳେ ବେଳେ ସେ ଚିଡ଼ିଉଠେ ସେ ଏକ ନିଷ୍ଠାବାନ ଗୃହିଣୀ ଓ ଏକ ସ୍ନେହୀ ମା ' । ହରବୀର ସିଂ ପିଣ୍ଟୁ ଚରିତ୍ରରେ । ସେ ପଞ୍ଚମର ସବୁଠାରୁ ଭଲ ସାଙ୍ଗ ଓ ତାର ନକଲି ସ୍ତ୍ରୀ ମଧ୍ୟ । ଯୋଗେଶ ତ୍ରିପାଠୀ ଛୋଟେ ଚରିତ୍ରରେ । ସେ ଜଣେ ବାରିକ ଏବଂ ସେହି ଅଞ୍ଚଳର ସବୁଠାରୁ ବଡ଼ ଗପୁଡ଼ି । ତା 'ର  "ମନ୍ଦାକିନୀ ହେୟାର ରିମୁଭ ସେଲୁନ"  ନାମକ ଏକ ଦୋକାନ ଅଛି । ରାଶୀ ବାୱା ସୁନୀତା ଚରିତ୍ରରେ । ସେ ଇଲାଇଚିର ସବୁଠାରୁ ପ୍ରିୟ ସାଙ୍ଗ । ସେ ସବୁବେଳେ ଇଲାଇଚି ସହିତ ସେଲଫି ଉଠଉଥାଏ । ଫିରୋଜ ଛଟଙ୍କି ଚରିତ୍ରରେ । ସେ କରୁଣାର ଭାଇ । ନବୀନ ବାୱା ଦାରୋଗା ପିଙ୍କୀ ଚରିତ୍ରରେ । ଆଇନ-ସେବାଠାରୁ ତା 'ର ରୁଚି ରୋଷେଇ, ଲୁଗାବୁଣା ଆଦି ଘରକାମ କରିବାରେ । ସାହେବ ଦାସ ମାଣିକପୁରୀ ମଙ୍ଗୀଲାଲ ଚରିତ୍ରରେ । ସେ ଏକ କନଷ୍ଟେବଳ ଏବଂ ଦାରୋଗା ପିଙ୍କି ଅଧିନରେ କାମ କରେ ।
କୋଟା ଏକ ଦ୍ରାବିଡିୟ ଭାଷା ।ଭାରତୀୟ ରାଜ୍ୟ ତାମିଲନାଡୁର ନିଳଗିରି ପାର୍ବତ୍ଯ ଅଞ୍ଚଳରେ ରହୁଥିବା 900 ପାର୍ବତ୍ଯ ଅଧିବାଶୀ ଏହାକୁ ଏବେ ମଧ୍ୟ ବ୍ୟବହାର କରିଥାନ୍ତି । 19 ଶ ଶତାବ୍ଦୀରେ କୋଟା ଅଞ୍ଚଳର ଆଦିବାସୀ ଲୋକମାନେ ଏହାକୁ ବ୍ୟବହାର କରୁଥିଲେ । ଓ ତାଙ୍କର ସଂଖ୍ୟା 1100 ଥିଲା ବୋଲି ଜଣାଯାଏ ।1990 ମସିହାରେ ସେ ଅଞ୍ଚଳରେ 1400 ଅଧିବାସୀଙ୍କ ମଧ୍ୟରୁ ଏହି ଭାଷାରେ 930 ଜଣ କଥାବାର୍ତା କରୁଥିଲେ । ନିକଟବରତି ଅନନ୍ୟ ଭାଷାମାନଙ୍କ ଉନ୍ନତି ହେତୁ ଏହି ଭାଷା ଅବଲୁପ୍ତ ହେବାର ସଙ୍କଟରେ ରହିଛି । କୋଟା ଭାଷା ପୁରାତନ କାନ୍ନାଡ଼ା ଭାଷାରୁ ବାହାରିଥିଲା ଓ  'ତୋଡା " ଭାଷା ସହ ତାର ସାମଞ୍ଜସ୍ୟ ରହିଥାଏ । ଦ୍ରାବିଡିୟା ଭାଷାରେ  "ତୋ"  ପାର୍ବତ୍ଯ ଅଞ୍ଚଳକୁ ବୁଝାଏ ।
ଗ୍ରାମ ପଞ୍ଚାୟତ ପଞ୍ଚାୟତ ରାଜର ପ୍ରଥମ ସ୍ତର ଗ୍ରାମ ପଞ୍ଚାୟତ ଏକ ବା ଏକାଧିକ ଗ୍ରାମକୁ ନେଇ ଗଠନ କରାଯାଇଥାଏ । ପ୍ରତି ଗ୍ରାମ ପଞ୍ଚାୟତକୁ କେତେଗୋଟି ୱାର୍ଡ ବା ଭାଗରେ ବିଭକ୍ତ କରାଯାଇଥାଏ । ଗୋଟିଏ ଗ୍ରାମ ପଞ୍ଛାୟତରେ ୧୧ରୁ ୨୫ଜଣ ପଞ୍ଚ ରହିଥାଆନ୍ତି । ଗ୍ରାମ ପଞ୍ଚାୟତର କାର୍ଯ୍ୟକାଳ ୫ବର୍ଷ । ଗ୍ରାମ ପଞ୍ଚାୟତର କାର୍ଯ୍ୟାଳୟରେ ଆୟ-ବ୍ୟୟର ହିସାବ ରଖିବା ଓ ବିଭିନ୍ନ ପ୍ରକାର ଟିକସ ଆଦାୟ କରିବା ପାଇଁ ଜଣେ ବେତନପ୍ରାପ୍ତ ସମ୍ପାଦକ  (ପି ଓ) ନିଯୁକ୍ତ ହୋଇଥାଆନ୍ତି  । ଗ୍ରାମ ପଞ୍ଚାୟତର ସଭ୍ୟ ପଞ୍ଚ: ସିଧାସଳଖ ଭାବେ ଗୋଟିଏ ଭାଗ  (ୱାର୍ଡ)ର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ନିର୍ବାଚିତ ହୋଇଥାଆନ୍ତି  । ସରପଞ୍ଚ: ଗ୍ରାମ ପଞ୍ଚାୟତର ମୁଖ୍ୟଙ୍କୁ ସରପଞ୍ଚ କୁହାଯାଏ । ସେ ସିଧାସଳଖ ଭାବେ ଗ୍ରାମ ପଞ୍ଚାୟତର ସମସ୍ତ ସାବାଳକ ଭୋଟଦାତାଙ୍କଦ୍ୱାରା ନିର୍ବାଚିତ ହୋଇଥାଆନ୍ତି । ପଞ୍ଚାୟତର ଅଧିବେଶନରେ ସଭପତିତ୍ୱ କରନ୍ତି । ନାଏବ ସରପଞ୍ଚ: ସରପଞ୍ଚଙ୍କୁ ସାହାଯ୍ୟ କରିବା ପାଇଁ ପଞ୍ଚମାନଙ୍କ ମଧ୍ୟରୁ ପଞ୍ଚମାନଙ୍କଦ୍ୱାରା ନିର୍ବାଚିତ ହୋଇଥାଆନ୍ତି । ସରପଞ୍ଚଙ୍କ ଅନୁପସ୍ଥିତିରେ ପଞ୍ଚାୟତର ଅଧିବେଶନରେ ସଭପତିତ୍ୱ କରନ୍ତି ।
ହିକ୍କା,  (ଇଂରାଜୀ ଭାଷାରେ ବା ) ହେଲେ ଶରୀରରେ ଥିବା ମଧ୍ୟଚ୍ଛଦାର ହଠାତ୍ ଏବଂ ଅନିଚ୍ଛାକୃତ ସଂକୋଚନ ହୁଏ  । ସେଗୁଡିକ ସାଧାରଣତଃ ବାରମ୍ବାର ହୁଏ ଓ ଏକ ମିନିଟରେ ୪ରୁ ୬୦ ଥର ହୋଇପାରେ । ପ୍ରତ୍ୟେକ ହିକ୍କା ହେଲା ବେଳେ ଅସହଜ ଲାଗେ କିନ୍ତୁ ସଂକ୍ଷିପ୍ତ ଥାଏ । ଦୀର୍ଘ ସମୟ ଧରି ହିକ୍କା ହେଲେ ଜୀବନ‌ଚର୍ଯ୍ୟା ଏବଂ ଶୋଇବା ଗୁଣ ଉପରେ ପ୍ରଭାବ ପକାଇପାରେ । ଏହାର କାରଣ ଅସ୍ପଷ୍ଟ ଅଛି; ଯଦିଓ କେତେକ କ୍ଷେତ୍ରରେ ଗ୍ୟାଷ୍ଟ୍ରୋଏସୋଫେଜ୍ ରିଫ୍ଲକ୍ସ ରୋଗ, ହିଆଟସ ହାର୍ନିଆ, ମଦ୍ୟପାନ, ଗ୍ରାସନଳୀ କର୍କଟ, ପାର୍କିନ୍‌ସନ୍ ଏବଂ କେତେକ ଔଷଧ ଯୋଗୁଁ ହୋଇପାରେ । ମାନସିକ ଚାପ ଏବଂ ଖାଦ୍ୟ ଏହାର ଟ୍ରିଗର କରିପାରେ । ଅନ୍ତର୍ନିହିତ କାର୍ଯ୍ୟବିଧିରେ ଏହା ଏକ ରେଫ୍ଲେକ୍ସ ଆର୍କ ସହିତ ଜଡିତ ବୋଲି ବିଶ୍ୱାସ କରାଯାଏ । ଡାଏଫ୍ରାମର ସଂକୋଚନ ପରେ ଭୋକାଲ କର୍ଡ଼ ବନ୍ଦ ହୋଇଯିବାରୁ  ହାଇ  ଧ୍ୱନି ସୃଷ୍ଟି କରେ । ୪୮ ଘଣ୍ଟାରୁ କମ୍ ସମୟ ଧରି ଚାଲିଥିବା ଏପିସୋଡ୍  ତୀବ୍ର  ଭାବରେ ଜଣାଶୁଣା; ଏକ ମାସରୁ କମ୍ ସମୟ ଧରି ଚାଲୁଥିବା  ସ୍ଥାୟୀ ; ଏବଂ ଏକ ମାସରୁ ଅଧିକ ସମୟ ଧରି ଚାଲୁଥିବା ବ୍ୟକ୍ତିମାନେ  ଇଣ୍ଟ୍ରାକ୍ଟେବଲ୍  କୁହାଯାଏ । ହିକ୍କା ଶେଷ କରିବା ପାଇଁ ଲୋକମାନେ ଅନେକ ଜିନିଷ ଚେଷ୍ଟା କରନ୍ତି, ଯେପରିକି ବରଫ ଥଣ୍ଡା ପାଣି ପିଇବା କିମ୍ବା ଏକ ଲେମ୍ବୁ କାମୁଡ଼ିବା, ତଥାପି କାର୍ଯ୍ୟକାରିତା ସମ୍ବନ୍ଧରେ ପ୍ରମାଣ ଅଭାବ ଅଛି । ଦୀର୍ଘସ୍ଥାୟୀ ମାମଲାଗୁଡ଼ିକର ଚିକିତ୍ସା ଏହାର ମୂଳ କାରଣକୁ ଅନ୍ତର୍ଭୁକ୍ତ କରିପାରେ  ଏଥିରେ କିଛି ଔଷଧ ବନ୍ଦ କରିବା କିମ୍ବା ପ୍ରୋଟନ୍ମ୍ପ ଇନହିବିଟର   ସହିତ ରିଫ୍ଲକ୍ସର ଚିକିତ୍ସା କରାଯାଇପାରେ । କ୍ଲୋରପ୍ରୋମାଜିନ, ହାଲୋପିରିଡଲ୍, ବାକ୍ଲୋଫେନ୍ ଏବଂ ଗାବାପେଣ୍ଟିନ୍ ଇତ୍ୟାଦି ଔଷଧ କିଛି ସାହାଯ୍ୟ କରିପାରେ । ଯଦି ଉପରୋକ୍ତ ପ୍ରଭାବଶାଳୀ ନୁହେଁ ତେବେ ଅନ୍ୟାନ୍ୟ ଅନେକ ପ୍ରକ୍ରିୟା ଚେଷ୍ଟା କରାଯାଇପାରେ  ଅଧିକାଂଶ ଲୋକ ଜୀବନରେ କିଛି ସମୟ ପାଇଁ ପ୍ରଭାବିତ ହୁଅନ୍ତି । ସମସ୍ତ ବୟସରେ ଲୋକ ପ୍ରଭାବିତ ହୋଇପାରେ । ବୟସ୍କ ପୁରୁଷମାନଙ୍କଠାରେ ଇଣ୍ଟ୍ରାକ୍ଟେବଲ୍ ହିକ୍କା ଅଧିକ ହୁଏ । ହିକ୍କାର ଦୀର୍ଘତମ ଜଣାଶୁଣା ଧାରା ୬୦ ବର୍ଷ ଥିଲା । ଶବ୍ଦ  "ସିଙ୍ଗଲଟସ୍"  ଶବ୍ଦଟି ଲାଟିନ୍  "ସିଙ୍ଗଲ୍ଟ" ରୁ ଆସିଛି ଯାହାର ଅର୍ଥ ହେଉଛି  "କାନ୍ଦିବା ସମୟରେ ଜଣଙ୍କର ନିଶ୍ୱାସ ନେବା ବା ଧକେଇ ହେବା"  ।
ଟର୍ସାଡେସ ଡି ପଏଣ୍ଟେସ, ଇଂରାଜୀ ଭାଷାରେ  , ହେଉଛି ଏକ ନିର୍ଦ୍ଦିଷ୍ଟ ଅସ୍ୱାଭାବିକ ହୃତ୍ ସ୍ପନ୍ଦନ‌କୁ ବୁଝାଏ  ପ୍ରାୟ ଅର୍ଦ୍ଧେକ କ୍ଷେତ୍ରରେ କୌଣସି ଲକ୍ଷଣ ଦେଖାଯାଏ ନାହିଁ, ଅବଶିଷ୍ଟ ରୋଗୀମାନଙ୍କ ମଧ୍ୟରୁ ଅନେକଙ୍କର ଛାତି ଧକ୍ ଧକ୍ ହୁଏ, ମୁଣ୍ଡ ହାଲୁକା ଲାଗେ, କିମ୍ବା ସିଙ୍କୋପ ଥାଏ  ପ୍ରାଟ ୧୦% ରୋଗୀଙ୍କର ଭେଣ୍ଟ୍ରିକୁଲାର ଫିବ୍ରିଲେସନ ଏବଂ ହଠାତ୍ ହୃଦ୍‌ରୋଗ ଜନିତ ମୃତ୍ୟୁ ଘଟିଥାଏ  ବିପଦ କାରଣଗୁଡ଼ିକ ମଧ୍ୟରେ ଜ୍ୟୁଟି ବିସ୍ତାର, କମ୍ ପୋଟାସିୟମ୍, କମ୍ ମ୍ୟାଗ୍ନେସିୟମ୍, କମ୍ କ୍ୟାଲସିୟମ୍, କମ୍ ହୃଦସ୍ପନ୍ଦନ ଏବଂ ହୃଦରୋଗ ଅନ୍ତର୍ଭୁକ୍ତ  ଦୀର୍ଘ କ୍ୟୁଟି   ଉତ୍ତରାଧିକାର ସୂତ୍ରରେ ଥାଇପାରେ କିମ୍ବା ଆଣ୍ଟିଆରିଦମିକ ଔଷଧ, ଆଣ୍ଟିସାଇକୋଟିକ୍ସ, ଆଣ୍ଟିଏମେଟିକସ, ଆଣ୍ଟିଫଙ୍ଗାଲ କିମ୍ବା ଆଣ୍ଟିବାୟୋଟିକସ ଭଳି ଔଷଧମାନଙ୍କ ଯୋଗୁ ହୋଇପାରେ  କ୍ୟୁଟି ବିସ୍ତାର କରୁଥିବା ଜେନେଟିକ୍ ରୋଗ ମଧ୍ୟରୁ ଜେରଭେଲ ଓ ଲାଙ୍ଗେ-ନିଲସେନ ସିଣ୍ଡ୍ରୋମ ଏବଂ ରୋମାନୋ-ୱାର୍ଡ଼ ସିଣ୍ଡ୍ରୋମ ଅନ୍ତର୍ଭୁକ୍ତ  ଇସିଜି ଚିତ୍ରରେ ପଲିମର୍ଫିକ ଭେଣ୍ଟ୍ରିକୁଲାର ଟାକିକାର୍ଡିଆ ଦେଖାଯାଏ ଯେଉଁଥିରେ ପରିବର୍ତ୍ତନଶୀଳ ଉଚ୍ଚତାର କ୍ୟୁଆରଏସ କମ୍ପ୍ଲେକସ ଦେଖି ରୋଗ ନିର୍ଣ୍ଣୟ କରାଯାଏ  ପ୍ରତିଷେଧକ ଭାବରେ ଏଲେକ୍ଟ୍ରୋଲାଇଟ ସଂଶୋଧନ କରିବା ଓ ସୃଷ୍ଟିକାରୀ ଔଷଧଗୁଡିକୁ ଏଡ଼ାଇବା ଆବଶ୍ୟକ ହୁଏ  କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା ଅନେକ ରୋଗ ଧାରା ସମାପ୍ତ ହୁଏ  ୨ ଗ୍ରାମ ମାତ୍ରାର ଶିରାଭ୍ୟନ୍ତର ମ୍ୟାଗ୍ନେସିୟମ୍ ଇଞ୍ଜେକସନ ଧୀରେ ଧୀରେ ଦିଆଯାଏ  ଯେଉଁମାନଙ୍କର ନିମ୍ନ ରକ୍ତଚାପ ସ‌‌ହିତ ନାଡ଼ି ଥାଏ ତାଙ୍କୁ ୫୦ରୁ ୧୦୦ଜେର ଇଲେକ୍ଟ୍ରିକାଲ କାର୍ଡ଼ିଓଭର୍ସନ କରାଯାଏ । ଯଦି ନାଡ଼ି ଉପସ୍ଥିତ ନଥାଏ ତେବେ ଡିଫିବ୍ରିଲେସନ ସୁପାରିଶ କରାଯାଏ  ହୃଦସ୍ପନ୍ଦନକୁ ତ୍ୱରାନ୍ୱିତ କରିବା ପାଇଁ ଅନ୍ୟ ବିକଳ୍ପଗୁଡ଼ିକ ମଧ୍ୟରେ ଆଇସୋପ୍ରୋଟେନେରୋଲ କିମ୍ବା ଓଭରଡ୍ରାଇଭ ପେସିଙ୍ଗ ଅନ୍ତର୍ଭୁକ୍ତ ଦିଆଯାଇପାରେ  ଏହା ଏକ ବିରଳ ରୋଗ ଅଟେ  ୟୁରୋପରେ ଏକ ବର୍ଷରେ ଔଷଧ ହେତୁ ପ୍ରାୟ ଏକ ଲକ୍ଷ ଲୋକଙ୍କ ମଧ୍ୟରୁ ଜଣକର ଟିଡିପି ହୁଏ ବୋଲି ଆକଳନ କରାଯାଇଛି। ୬୫ ବର୍ଷରୁ ଅଧିକ ବୟସରେ ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ଫରାସୀ ଚିକିତ୍ସାକ ଫ୍ରାଙ୍କଏସ ଡେସର୍ଟେନ୍ନେ ଏହି ରୋଗ ପ୍ରଥମେ ବର୍ଣ୍ଣନା କରିଥିଲେ । ଏହି ଶବ୍ଦଟି ଫରାସୀ ଶବ୍ଦ  "ମୋଡ଼ିବା ପଏଣ୍ଟ"   ରୁ ଆସିଛି
ଅଂଶୁମାନ ଦତ୍ତଜୀରାଓ ଗାଏକୱାଡ୍  (ଜନ୍ମ-୨୩ ସେପ୍ଟେମ୍ବର ୧୯୫୨) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି ଓ ପ୍ରଶିକ୍ଷକ  । ସେ ଭାରତୀୟ ଜାତୀୟ ଦଳ ପାଇଁ ୪୦ଟି ଟେଷ୍ଟ ଓ ୧୫ଟି ଏକଦିବସୀୟ ଅନ୍ତର୍ରାଷ୍ଟ୍ରୀୟ ଖେଳିଛନ୍ତି । ଜଣେ ରକ୍ଷଣଶୀଳ ବେଟସମେନ ହିସାବରେ ଜଣା ଶୁଣା ଗାଏକୱାଡ୍ ୱେଷ୍ଟ ଇଣ୍ଡିଜର ଦ୍ରୁତ ବୋଲରମାନଙ୍କ ବିପକ୍ଷରେ ମଧ୍ୟ ଖୁବ ସୁନ୍ଦର ବ୍ୟାଟିଂ କରିପାରୁଥିଲେ । ସେଥିପାଇଁ ତାଙ୍କୁ କୁହାଯାଉଥିଲା । ସେ କଲିକତାଠାରେ ୧୯୭୪ରେ ୱେଷ୍ଟ ଇଣ୍ଡିଜ ସହ ଖେଳି ତାଙ୍କର ଟେଷ୍ଟ ଜୀବନ ଆରମ୍ଭ କରିଥିଲେ । ପୁଣି ୧୯୮୪ରେ ସେହି କଲିକତାରେ ଇଂଲଣ୍ଡ ବିରୁଦ୍ଧରେ ତାଙ୍କର ଶେଷ ଟେଷ୍ଟ ଖେଳିଥିଲେ । ଅନ୍ତର୍ଜାତିକ ପ୍ରଦର୍ଶନ ଗାଏକୱାଡ୍ ୪୦ଟି ଟେଷ୍ଟ ଖେଳି ୩୦.୦୭ ହାରରେ ୧୯୮୫ ସ୍କୋର କରିଥିଲେ । ସେ ସମୟରେ ଥିବା ଦୁର୍ଦ୍ଧର୍ଷ ୱେଷ୍ଟ ଇଣ୍ଡିଜ ଦ୍ରୁତ ବୋଲର ମାନଙ୍କ ବିରୁଦ୍ଧରେ ଖେଳିଥିବାରୁ ଏହି ପ୍ରଦର୍ଶନକୁ ଖୁବ ଭଲ ବୋଲି କୁହାଯାଏ । ସେ ଟେଷ୍ଟରେ ୨ଟି ଶତକ ସହ ୧୦ଟି ଅର୍ଦ୍ଧ ଶତକ ମଧ୍ୟ କରିଥିଲେ । ତାଙ୍କର ସର୍ବାଧିକ ସ୍କୋର ଥିଲା ୨୦୧ ଯାହା ସେ ପାକିସ୍ଥାନ ବିରୁଦ୍ଧ ଖେଳରେ ୧୯୮୨/୩ରେ ଜଲନ୍ଧର ସହରରେ କରିଥିଲେ । ସେହି ୨୦୧ ରଣ କରିବା ପାଇଁ ସେ କ୍ରିଜରେ ୬୭୧ ମିନିଟ ରହିଥିଲେ । ଗାଏକୱାଡ୍ ୧୯୭୫ ଓ ୧୯୭୯ ବିଶ୍ୱ କପ ଭାରତୀୟ ଦଳରେ ସଦସ୍ୟ ଭାବେ ଖେଳିଥିଲେ । ୨୦୦୦ ମସିହାରେ କ୍ରିକେଟରୁ ଅବସର ନେବା ପରେ ସେ ପ୍ରଶିକ୍ଷଣ ଦିଗରେ ଧ୍ୟାନ ଦେଇ ଭାରତୀୟ ଜାତୀୟ ଦଳର ପ୍ରଶିକ୍ଷକ ଭାବରେ ୨ ଥର ଦାୟିତ୍ୱ ଗ୍ରହଣ କରିଥିଲେ ।
ଛୁଞ୍ଚି କହିଲେ ସାଧାରଣତଃ ଆମେ ସିଲେଇ ଛୁଞ୍ଚି ବୁଝୁ । ଏହା ଏକ ଲମ୍ବା, ଗୋଜିଆ, ପଛରେ ରନ୍ଧ୍ର ଥିବା ଉପକରଣ । ପୂର୍ବେ ଛୁଞ୍ଚି ହାଡ଼ କିମ୍ବା କାଠରେ ତିଆରି କରାଯାଉଥିଲା । ଆଧୁନିକ ଛୁଞ୍ଚି ସାଧାରଣତଃ ଇସ୍ପାତ୍‌ରେ ନିକେଲ୍‌ କିମ୍ବା ସୁନା ଲେପ ଦେଇ ତିଆରି ହୋଇଥାଏ । ଛୁଞ୍ଚିକୁ ସୁବିଧା ପାଇଁ ଏକ ଧାରକରେ ରଖାଯାଏ ।
ଭେଲୁ ନାଚିୟାର  (୩ ଜାନୁଆରୀ ୧୭୩୦-୨୫ ଡିସେମ୍ବର ୧୭୯୬)ଶିବଗଙ୍ଗା ଗଡଜାତ ରାଜବଂଶର ରାଣୀ ଥିଲେ  । ସେ ଭାରତରେ ଇଂରେଜ ଔପନିବେଶକ ଶକ୍ତି ବିରୁଦ୍ଧରେ ସ୍ୱର ଉତ୍ତୋଳନ କରିଥିବା ପ୍ରଥମ ବୀରାଙ୍ଗନା ରାଣୀ । ତେଣୁ ସେ ତାମିଲନାଡୁରେ  "ବୀରମ୍ ‌ଗଇ "  (ବୀରାଙ୍ଗନା) ନାମରେ ମଧ୍ୟ ପରିଚିତ  । ଜୀବନୀ ରାମନାଥ ରାଜ୍ୟର ରାଜା ଚେଲ୍ଲାମୁଥୁ ବିଜୟରଘୁନାଥ ସେତୁପଥି ଏବଂ ରାଣୀ ସକନ୍ଧିମୁଥାଲଙ୍କ ଏକମାତ୍ର କନ୍ୟା ବେଲୁ ନାଚିୟାର ଥିଲେ ରାମନାଥପୁରମ ରାଜ୍ୟର ରାଜକୁମାରୀ । ସେ ଚୋଳ ବଂଶଜଙ୍କ ଭଳି ସୂର୍ଯ୍ୟବଂଶୀ ତଥା କଶ୍ୟପ ଗୋତ୍ରୀ ଥିଲେ । ତାଙ୍କର ଲାଳନ ପାଳନ ଜଣେ ରାଜକୁମାରୀଙ୍କ ଭଳି କରାଯାଇଥିଲା । କଥିତ ଅଛି, ସେ ଛୋଟବେଳୁ ହିଁ ସେ ଘୋଡ଼ା ସବାରୀ, ତୀର ଚାଳନା ତଥା ଖଣ୍ଡା ଚାଳନା ଭଳି ଯୁଦ୍ଧ ବିଦ୍ୟାରେ ବିଧିବଦ୍ଧ ଶିକ୍ଷା ପ୍ରାପ୍ତ କରିଥିଲେ । ଅସ୍ତ୍ର ଶସ୍ତ୍ର ବିଦ୍ୟା ସହ ସେ ବିଭିନ୍ନ ଭାଷା ଯଥା ଫ୍ରେଞ୍ଚ, ଇଂରାଜୀ ଏବଂ ଉର୍ଦ୍ଦୁର ଭାଷାଜ୍ଞାନ ମଧ୍ୟ ଲାଭ କରିଥିଲେ । ତାଙ୍କର ବିବାହ ଶିବଗଙ୍ଗା ରାଜ୍ୟର ରାଜା ମୁଥୁବାଦୁଗାନାଥାପେରିୟା ଉଦୟୀ ଯଶେଶ୍ୱରଙ୍କ ସହ ହୋଇଥିଲା । ବିବାହ ପରେ ସେ ଏକ କନ୍ୟା ଲାଭ କରିଥିଲେ । ମହିଳା ସୈନ୍ୟବାହିନୀ ଗଠନ ଯେତେବେଳେ ତାଙ୍କ ସ୍ୱାମୀ ବ୍ରିଟିଶ ସୈନ୍ୟଦ୍ୱାରା ନିହତ ହେଲେ, ସେ ଯୁଦ୍ଧର ସାମନା କରିବାକୁ ବାଧ୍ୟ ହେଲେ । ତେବେ ସେ ନିଜ କନ୍ୟା ସହ ଖସି ପଳାଇବାରେ ସମର୍ଥ ହେଲେ ଏବଂ ଡିଣ୍ଡିଗୁଲ ନିକଟବର୍ତ୍ତୀ ବୀରୁପାଚୀର ପାଲାୟାକାରାର କୋପଲା ନାୟାକ୍କାରଙ୍କ ସୁରକ୍ଷାରେ ପ୍ରାୟ ଆଠବର୍ଷ ପାଇଁ ରହିଥିଲେ । ଏହି ସମୟ ମଧ୍ୟରେ ସେ ଏକ ମହିଳା-ସୈନ୍ୟବାହିନୀ ଗଠନ କଲେ ଏବଂ ଗୋପାଲା ନାୟକାର ଏବଂ ହାଇ‌ଦର ଅଲ୍ଲୀଙ୍କ ସହାୟତା ଲୋଡିଲେ । ଭେଲୁଙ୍କ ପାଳିତା କନ୍ୟା ଉଦୈୟାଲର ସ୍ମୃତିରେ ଏହି ସୈନ୍ୟବାହିନୀର ନାମକରଣ କରାଯାଇଥିଲା । ଲକ୍ଷ୍ୟ ଥିଲା, ବ୍ରିଟିଶ ସେନାକୁ ପରାଜିତ କରିବା । ତେବେ ୧୭୮୦ ମସିହାରେ ତାଙ୍କର ଏହି ସ୍ୱପ୍ନ ସଫଳ ହେଲା । ଭେଲୁ ନାଚିୟାର ଯେତେବେଳେ ଇଂରେଜମାନଙ୍କ ଅସ୍ତ୍ରାଗାରର ସନ୍ଧାନ ପାଇଗଲେ, ସେ ଏକ ଆତ୍ମଘାତୀ ଆକ୍ରମଣର ଯୋଜନା କଲେ । ବେଲୁଙ୍କ ଏକ ବିଶ୍ୱସ୍ତ ଲୋକ କୁୟୁଲୀ, ନିଜ ଦେହରେ ତୈଳ ବୋଳି ହୋଇ ନିଜକୁ ଜଳାଇ ଦେଇ ଅସ୍ତ୍ରାଗାର ମଧ୍ୟକୁ ପ୍ରବେଶ କରିଗଲା । ଫଳରେ ଇଂରେଜ ଅସ୍ତ୍ରାଗାର ଧ୍ୱଂସ ପାଇଗଲା । ପାଳିତା କନ୍ୟା ଉଦୈୟାଲ ମଧ୍ୟ ଇଂରେଜ ମାନଙ୍କ ଆଉଏକ ଅସ୍ତ୍ରାଗାର ଧ୍ୱଂସ କରୁ କରୁ ନିଜ ଜୀବନ ହାରିଯାଇଥିଲେ । ଶେଷ ଜୀବନ ଭେଲୁ ନାଚିୟାର ହେଉଛନ୍ତି ବ୍ରିଟିଶ ବିରୁଦ୍ଧରେ ଲଢିଥିବା ପ୍ରଥମ ଭାରତୀୟ ରାଣୀ । ୧୭୮୦ରେ ବ୍ରିଟିଶ ବିରୁଦ୍ଧରେ ଜୟଲାଭ କରି ସେ ମାଉଡୁ ଭାଇଙ୍କୁ ରାଜ୍ୟର ଶାସନ ଦାୟିତ୍ୱ ଅର୍ପଣ କରିଥିଲେ । ଏହାର କିଛି ବର୍ଷପରେ ସେ ୨୫ ଡିସେମ୍ବର ୧୭୯୬ରେ ମୃତ୍ୟୁବରଣ କଲେ ।
ଉବ୍ରୋଗେପାଣ୍ଟ  (ଇଂରାଜୀ ଭାଷାରେ), ଏକ ବେପାର ନାମ ଉବ୍ରେଲଭି  , ହେଉଛି ଅଧକପାଳି ରୋଗ ଆକ୍ରମଣର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏଥିରେ ଏକ ଅରା   ବା ଘବରେଇବା ଅନୁଭବ ଉପସ୍ଥିତ ଥିଲା କି ନାହିଁ ଜଣାଯାଇ ନାହିଁ । ଏହା ଅଧକପାଳି ପ୍ରତିରୋଧ ପାଇଁ ବ୍ୟବହୃତ ହୁଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଥକାପଣ ଏବଂ ଶୁଖିଲା ପାଟି ହୋଇପାରେ । ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ସୁରକ୍ଷା ଅସ୍ପଷ୍ଟ ଅଟେ । ଶକ୍ତିଶାଳୀ ସିୱାଇପି୩ଏ୪  ( 3 4) ଇନହିବିଟର ସହିତ ଏକତ୍ର ବ୍ୟବହାର ସୁପାରିଶ କରାଯାଏ ନାହିଁ  ଏହା ଏକ ଛୋଟ-ଅଣୁ- କାଲସିଟୋନିନ୍ ଜିନ୍ ସମ୍ବନ୍ଧୀୟ ପେପ୍ଟାଇଡ୍ ରିସେପ୍ଟର ଆଣ୍ଟାଗନିଷ୍ଟ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଉବ୍ରୋଗେପାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦୦ ମିଗ୍ରା ବିଶିଷ୍ଟ ବଟିକାର ମୂଲ୍ୟ ପ୍ରାୟ ୮୭ ଡଲାର ଥିଲା ।
ଟନସିଲେକ୍ଟୋମି  (ଇଂରାଜୀ ଭାଷାରେ ) ଏକ ଅସ୍ତ୍ରୋପଚାର ବା ଅପରେଶନ   ଯେଉଁଥିରେ ଗଳାରେ ଥିବା ପାଲାଟାଇନ ଟନସିଲଦ୍ୱୟ   ସମ୍ପୁର୍ଣ୍ଣ ଭାବରେ ବାହାର କରିଦିଆଯାଏ  । ଏହି ଅପରେଶନ ମୂଖ୍ୟତଃ ଗଳା ସଂକ୍ରମଣ   ଓ ଅବସ୍ଟ୍ରକ୍ଟିଭ ସ୍ଲିପ ଆପନିଆ  ଓଏସଏ   ( ବା ) ରୋଗ ନିମନ୍ତେ କରାଯାଏ  । ବାରମ୍ବାର ଗଳା ସଂକ୍ରମଣ ଥିବା ରୋଗୀଙ୍କର ଅପରେଶନ ପରେ ୨/୩ ବର୍ଷ ପାଇଁ ଅଳ୍ପ ସଂକ୍ରମଣ ହୁଏ କିନ୍ତୁ ଦୀର୍ଘକାଳୀନ ଉପକାର ବିଷୟ ସ୍ପଷ୍ଟ ହୋଇନାହିଁ । ଓଏସଏ ରୋଗରେ ଜୀବନ‌ଚର୍ଯ୍ୟାରେ   ଉନ୍ନତି ଘଟେ । ଅପରେଶନ ପରବର୍ତ୍ତୀ ସମୟରେ ବାନ୍ତି, ଖାଇବା ସମସ୍ୟା, ଗଳା ଯନ୍ତ୍ରଣା, କଥା କ‌ହିବା ସମସ୍ୟା ଓ ରକ୍ତସ୍ରାବ ହୋଇପାରେ । ଅପରେଶନର ଏକ ଦିନ ମଧ୍ୟରେ ଓ ତା 'ପରେ ଦୁଇ ଦିନ ମଧ୍ୟରେ ରକ୍ତସ୍ରାବ ହୋଇପାରେ । ଫଳରେ ପ୍ରାୟ ୨,୩୬୦ ଅପରେଶନ ପରେ ଜଣକର ମୃତ୍ୟୁ ହୋଇପାରେ । ଅପରେଶନ ପରବର୍ତ୍ତୀ ଯନ୍ତ୍ରଣା ଲାଘବ ନିମନ୍ତେ ଆଇବୁପ୍ରୋଫେନ୍ ଓ ପାରାସେଟାମୋଲ ଦିଆଯାଇପାରେ । ଧାତୁ ଯନ୍ତ୍ରପାତି   ବା ଇଲେକ୍ରୋକଟେରି   ସାହାଯ୍ୟରେ ଅପରେଶନ କରାଯାଏ । ଟନସିଲ ସ‌ହିତ ଆଡେନଏଡ   ବାହାର କରିବା ଅପରେଶନ‌କୁ ଆଡେନୋଟନସିଲେକ୍ଟୋମି କୁହାଯାଏ । ଏହି ଅପରେଶନର ବର୍ଣ୍ଣନା ସନ ୦୦୫୦ରେ ସେଲସସ୍   କରିଥିଲେ । ସନ ୨୦୧୦ରେ ସନ ୧୯୭୦ ଅପେକ୍ଷା କମ୍ ଅପରେଶନ ହେଉଥିଲା କିନ୍ତୁ ବାହ୍ୟ ରୋଗୀ ବିଭାଗରେ ଏହା ଦ୍ୱିତୀୟ ସର୍ବାଧିକ ସଂଖ୍ୟକ ଅପରେଶନ ଥିଲା । ସନ ୨୦୧୩ରେ ଡାକ୍ତରଖାନାରେ ଆଡମିଶନ ହୋଇଥିବା ରୋଗୀଙ୍କୁ ଏହି ଅପରେଶନ ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ୪,୪୦୦ ଡଲାର ଖର୍ଚ୍ଚ କରିବାକୁ ହେଉଥିଲା ।
ସ୍ୱଚ୍ଛ ଭାରତ ଅଭିଯାନ ଭାରତ ସରକାରଙ୍କଦ୍ୱାରା ଆରମ୍ଭ ହୋଇଥିବା ଏକ ପରିବେଶ ସଫାଇ ଅଭିଯାନ । ଏହା ମହାତ୍ମା ଗାନ୍ଧୀଙ୍କ ସ୍ୱଚ୍ଛ ଭାରତର ସ୍ୱପ୍ନକୁ ସାକାର କରିବା ନିମନ୍ତେ ତାଙ୍କର ୧୫୦ତମ ଜୟନ୍ତୀ ସମ୍ମାନାର୍ଥେ ୨ ଅକ୍ଟୋବର ୨୦୧୯ ସୁଦ୍ଧା ସ୍ୱଚ୍ଛ ଭାରତ ଗଠନ ନିମନ୍ତେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ନୂଆ ଦିଲ୍ଲୀଠାରେ ସ୍ୱଚ୍ଛ ଭାରତ ଅଭିଯାନ ଆରମ୍ଭ କରିଛନ୍ତି । ଆରମ୍ଭ ତିଥି ୨ ଅକ୍ଟୋବର ୨୦୧୪  (ମହାତ୍ମା ଗାନ୍ଧିଙ୍କର ୧୪୫ତମ ଜୟନ୍ତୀରେ ) ଧାର୍ଯ୍ୟ ସମୟ ଅବଧି ୨ ଅକ୍ଟୋବର ୨୦୧୪ରୁ ୨ ଅକ୍ଟୋବର ୨୦୧୯ ଆରମ୍ଭ ସ୍ଥଳ ବାଲ୍ମୀକି ମନ୍ଦିର, ନୂଆ ଦିଲ୍ଲୀ, ମହାତ୍ମା ଗାନ୍ଧି ଏଠାରେ ୨୧୪ ଦିନ ଧରି ରହିଥିଲେ 8 ସଫାସୁତୁରା ରଖିବା ପାଇଁ ଶପଥ ପାଠ କରାଇଛନ୍ତି  । ଆଉ ମଧ୍ୟ ପ୍ରତ୍ୟେକ ବ୍ୟକ୍ତି ନିଜ ସ୍ୱଚ୍ଛତା ପାଇଁ ବର୍ଷକରେ ୧୦୦ ଘଣ୍ଟା ଅର୍ଥାତ ସପ୍ତାହରେ୨ ଘଣ୍ଟା ଲେଖାଏଁ ସମୟ ଦେବାପାଇଁ ଆହ୍ୱାନ ଦେଇଛନ୍ତି । ଶପଥ ପାଠ ପରେ ସେ ନିଜେ ବାଲ୍ମୀକି ମନ୍ଦିର, ଏକ ପୁଲିସ ଥାନା ଏବଂ ସ୍କାଭେଞ୍ଜର କଲୋନୀରେ ହାତରେ ଝାଡ଼ୁ ଧରି ଆବର୍ଜନା ସଫା କରିଥିଲେ । ସେ . ୱେବସାଇଟ ସହ ଯୋଡ଼ି ହୋଇ ସରକାରଙ୍କୁ ମତାମତ ଓ ପରାମର୍ଶ ଦେବାକୁ ଅନୁରୋଧ କରିଛନ୍ତି । ମୋଦୀଙ୍କଦ୍ୱାରା ନିମନ୍ତ୍ରିତ ବ୍ୟକ୍ତିଗଣ ମୋଦୀ ସ୍ୱଚ୍ଛତା ଅଭିଯାନକୁ ଚ୍ୟାଲେଞ୍ଜ ସହ ଗ୍ରହଣ କରି ଭାରତବାସୀଙ୍କୁ ପ୍ରେରଣା ଦେବା ପାଇଁ ୯ ଜଣ ବିଶିଷ୍ଟ ବ୍ୟକ୍ତିଙ୍କୁ ନିମନ୍ତ୍ରଣ କରିଥିଲେ । ସେମାନେ ହେଲେ : ସଚିନ ତେନ୍ଦୁଲକର  (ପୁର୍ବତନ କ୍ରିକେଟ ଖେଳାଳୀ), ଶଶୀ ଥରୁର  (କଂଗ୍ରେସ ନେତା), ଅନିଲ ଅମ୍ବାନୀ  (ଶିଳ୍ପପତି), ସଲମନ ଖାନ  (ଅଭିନେତା), ପ୍ରିୟଙ୍କା ଚୋପ୍ରା  (ଅଭିନେତ୍ରୀ), କମଲ ହାସନ  (ଚଳଚ୍ଚିତ୍ର ନିର୍ଦ୍ଦେଶକ), ବାବା ରାମଦେବ  (ଯୋଗ ଗୁରୁ), ମୃଦୁଳ ସିହ୍ନା  (ଗୋଆ ରାଜ୍ୟପାଳ) ଏବଂ ଟିଭି ଧାରାବାହିକ ତାରକ ମେହେଟା କା ଉଲଟା ଚଷମାର ସମସ୍ତ ସଦସ୍ୟ  । କପିଳ ଶର୍ମା  (ହାସ୍ୟ ଅଭିନେତା) ଚ୍ୟାଲେଞ୍ଜ ଗ୍ରହଣକରିଥିବା ମନୋନୀତ ବ୍ୟକ୍ତିଙ୍କୁ ପ୍ରତ୍ୟେକ ୯ ଜଣ ଲେଖାଏଁ ବ୍ୟକ୍ତିଙ୍କୁ ଏଥିପାଇଁ ପ୍ରବର୍ତ୍ତାଇବା ପାଇଁ ନିବେଦନ କରିଥିଲେ  । ପ୍ରଚାରରେ ଅନ୍ୟମାନଙ୍କ ଅଂଶଗ୍ରହଣ ଭାରତର ରାଷ୍ଟ୍ରପତି, ପ୍ରଣବ ମୁଖାର୍ଜୀ ପଶ୍ଚିମବଙ୍ଗ ବୀରଭୂମ ଜିଲ୍ଲାର କିରନାରଠାରେ ପତାକା ହଲାଇ ସ୍ୱଚ୍ଛ ଭାରତ ଅଭିଯାନକୁ ଉଦ୍‌ଘାଟନ କରିଥିଲେ । ଯେଉଁଠାରେ ସେ କିରନାର ଶିବ ଚନ୍ଦ୍ର ଉଚ୍ଚ ବିଦ୍ୟାଳୟରେ ଛାତ୍ରଛାତ୍ରୀମାନଙ୍କୁ ଏବଂ ଅନ୍ୟମାନଙ୍କୁ ସ୍ୱଚ୍ଛତା ଅଭିଯାନରେ ସହଯୋଗ କରିବାକୁ ନିବେଦନ କରିଥିଲେ । ୪ ଅକ୍ଟୋବର ୨୦୧୪ରେ ସ୍ୱଚ୍ଛ ଭାରତ ଦୌଡ଼ କାର୍ଯ୍ୟକ୍ରମ ପାଳନ କରିଥିଲେ ଯେଉଁଥିରେ ପାଖାପାଖି ୧୫୦୦ରୁ ଉର୍ଦ୍ଧ୍ୱ ଜନସମାଗମ ହୋଇଥିଲା । ଏହି ଦୌଡ଼ ପ୍ରତିଯୋଗିତାରେ ସଚିବାଳୟର କର୍ମଚାରୀ, ଅଧିକାରୀ ,ରାଷ୍ଟ୍ରପତିଙ୍କ ଅଙ୍ଗରକ୍ଷୀ, ସେନା ସୁରକ୍ଷା କର୍ମୀ, ଦିଲ୍ଲୀ ପୁଲିସ ଏବଂ ତାଙ୍କ ପରିବାର ବର୍ଗ ସାମିଲ ହୋଇଥିଲେ । ସୁଦର୍ଶନ ଭଗତ  (ରାଜ୍ୟ ସମାଜ ସଶକ୍ତିକରଣ ବିଭାଗୀୟ ମନ୍ତ୍ରୀ), ସ୍ୱଚ୍ଛ ଉଦ୍ଦ୍ୟମୀ ଯୋଜନା, ସ୍ୱଚ୍ଛତାରୁ ସମ୍ପର୍ଣ୍ଣତା ଆଡ଼କୁ ଜାତୀୟ ସଫାଇ କର୍ମଚାରୀ ବିତ୍ତ ଏବଂ ଉନ୍ନୟନ ସଂସ୍ଥାନ, ଇଣ୍ଡିଆ ହାବିଟାଟ, ନୂଆଦିଲ୍ଲୀଠାରେ ଉଦ୍‌ଘାଟନ କରିଛନ୍ତି  । ପ୍ରକାଶ ଜାଭେଦକର  (ତଥ୍ୟ ଏବଂ ସୂଚନା ପ୍ରସାରଣ କେନ୍ଦ୍ରମନ୍ତ୍ରୀ), ମନ୍ତ୍ରଣାଳୟର ଅଧିକାରୀମାନଙ୍କୁ ସ୍ୱଚ୍ଛ ଭାରତ ଅଭିଯାନର ଆହ୍ୱାନ ଦେଇ ପ୍ରସୂନ ଯୋଶୀଙ୍କ ନିର୍ମିତ ସ୍ୱଚ୍ଛ ଭାରତକା ଇରାଦା କରଲିଆ ହମନେ ଅଡ଼ିଓ ଟ୍ରାକକୁ ଉନ୍ମୋଚନ କରିଥିଲେ  । ନିତିନ ଗଡ଼କରୀ  (ଗ୍ରାମ୍ୟ ଉନ୍ନୟନ, ଜଳ ଏବଂ ପରିମଳ କେନ୍ଦ୍ରମନ୍ତ୍ରୀ), ଅକ୍ଟୋବର ୨୦୧୯ ସୁଦ୍ଧା ଏହି ଲକ୍ଷକୁ ହାସଲ କରିବା ପାଇଁ ପ୍ରତି ଗ୍ରାମକୁ ବାର୍ଷିକ ୨୦ ଲକ୍ଷ ଟଙ୍କା ଅନୁଦାନ ଦେବାପାଇଁ ଘୋଷଣା କରିଥିଲେ  । ମହାତ୍ମା ଗାନ୍ଧୀଙ୍କ ସ୍ୱପ୍ନ ସାକାର ନିମନ୍ତେ ଇରକନ ଇଣ୍ଟରନ୍ୟାସନାଲ ଲିମିଟେଡ଼ ପକ୍ଷରୁ ସ୍ୱଚ୍ଛତା ପାଇଁ ସଂକଳ୍ପ ନିଆଯାଇଥିଲା । ସ୍ୱଚ୍ଛ ଭାରତ ଅଭିଯାନ - ଏକ ସ୍ୱଚ୍ଛତା କାର୍ଯ୍ୟକ୍ରମ ପ୍ରତ୍ୟେକ ଭାରତୀୟ ସ୍ଥଳସେନା ସଂସ୍ଥାନ ଭାରତୀୟ ବାୟୁସେନା ଏବଂ ଭାରତୀୟ ଜଳସେନା କାର୍ଯ୍ୟାଳୟରେ ୨୫ ସେପ୍ଟେମ୍ବର ୨୦୧୪ରୁ ୨ ଅକ୍ଟୋବର ୨୦୧୪ ପର୍ଯ୍ୟନ୍ତ କାର୍ଯ୍ୟକାରୀ ହୋଇଥିଲା । ଏହା ସହ ଦେଶର ସମସ୍ତ ସରକାରୀ ଅନୁଷ୍ଠାନମାନଙ୍କରେ ସଚେତନତା କାର୍ଯ୍ୟକ୍ରମ ଓ ସଭାମାନ ଆୟୋଜନ କରାଯାଇଥିଲା ।
କଳେସର ଜାତୀୟ ପାର୍କ ଭାରତୀୟ ରାଜ୍ୟ ହରିୟାଣାର ପୂର୍ବାଞ୍ଚଳରେ ଥିବା ଜିଲ୍ଲାରେ ଏକ ସଂରକ୍ଷିତ ବନାଞ୍ଚଳ । ଯମୁନା ନଗର ଜିଲ୍ଲା ଚଣ୍ଡିଗଡଠାରୁ 150 କିଲୋମିଟର ଦୁରବର୍ତୀ । ଏହି ପାର୍କ ଚିତାବାଘ ଓ ପକ୍ଷୀ ନିରୀକ୍ଷଣ ପାଇଁ ସ୍ଥାପିତ । ଏଠାରେ ଲୋହିତ ଜଙ୍ଗଲି ପକ୍ଷୀ ବହୁଳ ସଂଖ୍ୟାରେ ଦେଖାଯାଇଥାନ୍ତି । ଏଠାରେ ହିମାଲୟ 11,000 ଏକର ସ୍ଥାନରେ ପରିବ୍ୟାପ୍ତ ।ହରିଦ୍ୱାରଠାରୁ ବିୟାସ ନଦୀ ପର୍ଯ୍ୟନ୍ତ 200 ମାଇଲ ବ୍ୟାପ୍ତ ଅଞ୍ଚଳ ମଧ୍ୟରେ ଏହା ରହିଛି । ଏହାର ପ୍ରସ୍ଥ 10 ମାଇଲ । ଏହା ସମୁଦ୍ର ପତ୍ତନଠାରୁ 1,100 ମିଟର ଉପରେ ରହିଛି । ଶିବାଳିକ ପର୍ବତ ଶ୍ରେଣୀ ମୁଖ୍ଯତଃ ବଳିପଥର ଓ ଆଗ୍ନେୟ ପର୍ବତରେ ଗଠିତ । ବାହ୍ୟ ପର୍ବତ ଓ ମସୁରି ମଧ୍ୟସ୍ଥଳରେ ଏହି ଉପତ୍ୟକା ଅବସ୍ଥିତ । 2003 ମସିହାରେ ଏହି ଜାତୀୟ ପାର୍କ ସ୍ଥାପିତ ହେଇଥିଲା । ଭୌଗୋଳିକ ସ୍ଥିତି ହରିୟାଣା ରାଜ୍ୟରେ ଅବସ୍ଥିତ ଏହି ଜାତୀୟ ପାର୍କର ଆୟତନ 13,000 ଏକର । ଡାକ ବଙ୍ଗଳା ପର୍ଯ୍ୟଟନ ପାଇଁ ଅତି ଉପଯୁକ୍ତ ଏହି ଅଞ୍ଚଳ ପକ୍ଷୀ ପ୍ରେମୀ ମାନଙ୍କୁ ଆକର୍ଷିତ କରିଥାଏ । ଏଠାରେ 100 ବର୍ଷ ପ୍ରାଚୀନ ଏକ ଡାକ ବଙ୍ଗଳା ରହିଛି । ତାହା ବ୍ଯତୀତ ଜଙ୍ଗଲ ବିଭାଗଦ୍ୱାରା ଏକ ରେସ୍ଟ ହାଉସ ମଧ୍ୟ ଅଛି । ଏହା ବହୁ ସ୍ତରୀୟ ସୁନ୍ଦର ଉଦ୍ୟାନ ସହ ରାଜକୀୟ ଶୈଳୀରେ ନିର୍ମିତ ଓ ସମସ୍ତ ଅତ୍ୟାଧୁନିକ ସୁବିଧା ସହ ଉପଲବ୍ଧ । ପର୍ବତ ପ୍ରାତଃ କାଳରେ ଦୁରବର୍ତୀ ପର୍ବତର ଦୃଶ୍ୟ ଅତ୍ୟନ୍ତ ମନୋହର ହେଇ ଦେଖାଯାଇଥାଏ । ଏଠାର ବିରଳ  'ସିନ୍ଦୁର " ଜାତୀୟ ବୃକ୍ଷ ଦେଖାଯାଇଥାଏ । ଏହାର ଫୁଲରୁ ସିନ୍ଦୁର ପ୍ରସ୍ତୁତ ହେଇ ଥାଏ । ଘଞ୍ଚ ପ୍ରାଚୀନ ଅରଣ୍ୟ ସାଲ ସହ ସେମୂଳ ,ଅମ୍ଳତାସ ବହେରା ଜାତୀୟ ବୃକ୍ଷୀ ଏହି ଜଙ୍ଗଲରେ ଥାଏ । ପାହାଡ ଉପରକୁ ଜଙ୍ଗଲ ମଧ୍ୟ ଦେଇ ସର୍ପିଳ ଚଲାପଥ ରାସ୍ତା ରହିଛି । ଏହି ଜଙ୍ଗଲ ମଧ୍ୟରେ ଜଙ୍ଗଲ ବିହଯାଗ ତରଫରୁ ବନ୍ୟ ପ୍ରାଣୀଙ୍କ ପାନୀୟ ଜଳ ପାଇଁ ଏକ ଜଳାଶୟ ନିର୍ମିତ ହେଇଛି । ବର୍ଷା ସମୟରେ ଅନେକ ଜଳ ଧାରା ଏହା ମଧ୍ୟରେ ପ୍ରବାହିତ ହୁଏ । ଅଗ୍ନି ବିପତ୍ତିରୁ ଜଙ୍ଗଲକୁ ରକ୍ଷ୍ୟା କରିବାକୁ ଜଙ୍ଗଲ ମଧ୍ୟରେ କିଛି ଦୀର୍ଘ ସ୍ଥାନକୁ ଅରଣ୍ୟ ମୁକ୍ତ କରାଯାଇଛି । ଔଷଧୀୟ ବୃକ୍ଷ ଏହି ପାର୍କ ମଝିରେ ଚୌଧୁରୀ ଦେବୀ ଲାଲ ଜୈବିକ ଔଷଧୀୟ ବୃକ୍ଷର ଏକ ପାର୍କ ମଧ୍ୟ କରାଯାଇଛି । ସେଠାରେ 50 ଏକର ପରିମିତ ସ୍ଥାନରେ 61,000 ଔଷଧୀୟ ଗୁଳ୍ମ ଜାତୀୟ ଲଟା ଓ 6100 ପ୍ରକାରର ଅନନ୍ୟ ଔଷଧୀୟ ବୃକ୍ଷ ରୋପଣ କରାଯାଇଛି । ଜୀବ କାଳେସର ଜାତୀୟ ପାର୍କ ସନ୍ନିକଟରେ ଖୋଳ ହି ରତନ ବନ୍ୟପ୍ରାଣୀ ଅଭୟାରଣ୍ୟ ଓ ବୀର ଶିକାରଗଦ ବନ୍ୟପ୍ରାଣୀ ଅଭୟାରଣ୍ୟ ରହିଛି । ଏହି 3ଟି ଜକ ସଂରକ୍ଷିତ ଆଞ୍ଚଲରେ ସମାନ ପ୍ରକାର ଜୀବଜନ୍ତୁ ଦେଖାଯାନ୍ତି ଓ ସେମାନେ ସବୁ ଅରଣ୍ୟରେ ବିଚରଣ ପାଇଁ ଯାଉଥାନ୍ତି । ଅପରାଧିକ କାର୍ଯ୍ୟ ଏଠାରେ ବହୁ ପରିମାଣରେ ଅବୈଧ ଶିକାର ଓ ବୃକ୍ଷ କର୍ତନ ହେବାରୁ ସଶସ୍ତ୍ର ଜଗୁଆଳିର ବ୍ୟବସ୍ଥା କରା ଯାଇଛି । ଏହା ଛଡା ଏହାର ଚତୁପାର୍ଶ୍ୱରେ ପ୍ରାଚୀର ଦେବାର ବ୍ୟବସ୍ଥା କରାଯାଉଛି । କାମେରା ହରିୟାଣାର ଜଙ୍ଗଲ ବିଭାଗ ତରଫରୁ ଜଙ୍ଗଲ ମଧ୍ୟରେ 2014 ମସିହାରେ 40ଟି ସ୍ଥାନରେ 80ଟି କାମେରା ସ୍ଥାପନ କରାଯାଇ ବନ୍ୟପ୍ରାଣୀ ମାନଙ୍କ ଗମନାଗମନ ଅନୁଧ୍ୟାନ କରାଯାଇଥାଏ ।ଏହାଦ୍ୱାରା ବନ୍ୟ ଦ୍ୱିବାର୍ଷିକ ପ୍ରାଣୀ ଗଣନା ମଧ୍ୟ ସମ୍ପାଦନରେ ସୁବିଧା ହୁଏ । ଯାତାୟତ ଯମୁନାନଗରରୁ ପାୟନ୍ତା ରାସ୍ତାରେ କାଳେସାର ଜାତୀୟ ପାର୍କ ଅବସ୍ଥିତ । ହରିୟାଣା ରୋଡୱେଦ୍ୱାରା ଏଠାକୁ ପର୍ଯ୍ୟଟକ ମାନଙ୍କୁ ନେବା ଆଣିବା ପାଇଁ ବସ ଚଳାଚଳ ବ୍ୟବସ୍ଥା ସହ ଟେକସି କାର ଉପଲବ୍ଧ ।
କୋରିଓନିକ ହେମାଟୋମା ହେଉଛି ଏମ୍ବ୍ରିଓ ଚାରିପାଖରେ ଘେରି ରହିଥିବା ଝିଲ୍ଲି ବା କୋରିଅନ ଓ ଗର୍ଭାଶୟ କାନ୍ଥ ମଧ୍ୟରେ ରକ୍ତ ଜମାହୋଇଯିବାକୁ କୁହାଯାଏ । ଲକ୍ଷଣଗୁଡ଼ିକ ମଧ୍ୟରେ କିଛି ନ ଥାଇପାରେ ବା ଯୋନୀପଥ ରକ୍ତସ୍ରାବ ହୋଇପାରେ । ସାଧାରଣତଃ କୌଣସି ଯନ୍ତ୍ରଣା ହୁଏ ନାହିଁ, ଯଦିଓ କିଛି ଲୋକଙ୍କର କ୍ରାମ୍ପ ହୋଇପାରେ  ଅଧିକ ସ୍ଥାନରେ ରକ୍ତସ୍ରାବ ହେଲେ ସ୍ୱତଃ ଗର୍ଭପାତ ହୋଇଯାଏ । ଅନ୍ୟାନ୍ୟ ଜଟିଳତା ମଧ୍ୟରେ ଅବଧିପୂର୍ବ ଅବଧିପୂର୍ବ ପ୍ରସବ ଏବଂ ପ୍ରସବପୂର୍ବ ଫୁଲ ଝିଲ୍ଲିରେ ଫାଟ ହୋଇପାରେ । ଏହାର କାରଣ ଅସ୍ପଷ୍ଟ ରହିଛି । ବିପଦର କାରଣଗୁଡ଼ିକ ମଧ୍ୟରେ ପୂର୍ବ ସ୍ୱତଃ ଗର୍ଭପାତ, ଗର୍ଭାଶୟ ବିକୃତି ଏବଂ ପେଲଭିକ ପ୍ରଦାହ ରୋଗ ହୋଇପାରେ । ଅନ୍ତର୍ନିହିତ ପ୍ରଣାଳୀ ମଧ୍ୟରେ ଗର୍ଭାଶୟରୁ କୋରିଅନ ବିଚ୍ଛିନ୍ନ ହେଉଥିବା ବିଶ୍ୱାସ କରାଯାଏ  ଅଲଟ୍ରାସାଉଣ୍ଡ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ। ଲକ୍ଷଣଗୁଡ଼ିକର ଗମ୍ଭୀରତା ଉପରେ ଚିକିତ୍ସା ନିର୍ଭର କରେ । ଯେଉଁମାନଙ୍କର ବିଯୁକ୍ତାତ୍ମକ ଆରଏଚଡି   ଥାଏ ତାଙ୍କୁ ଆଣ୍ଟି-ଡି ଇମ୍ୟୁନ ଗ୍ଲୋବୁଲିନ ଦିଆଯିବା ଉଚିତ । ହୃଦ୍‌ଶବ୍ଦ ଉପସ୍ଥିତ ଥିଲେ ଗର୍ଭପାତ ହେବାର ଆଶଙ୍କା ପ୍ରାୟ ୧୦% ଅଟେ । ପ୍ରାୟ ୧ରୁ ୧୮% ଗର୍ଭବସ୍ଥାରେ କୋରିଓନିକ ହେମାଟୋମା ହୁଏ । ସାଧାରଣତଃ ୧୦ରୁ ୨୦ ସପ୍ତାହର ଗର୍ଭଧାରଣ ସମୟରେ ଏହି ଅବସ୍ଥା ଉପୁଜେ । ଏହି ରୋଗ ବିଷୟ ପ୍ରଥମେ ୧୯୮୧ ମସିହାରେ ବର୍ଣ୍ଣନା କରାଯାଇଥିଲା ।
ଆକାଶ ଗଙ୍ଗା ହେଉଛି ଏକ ନିହାରୀକା ଯେଉଁଥିରେ ଆମର ସୌରଜଗତ ଅବସ୍ଥିତ। ଏହା ଆମର ଆକାଶରେ ଉତ୍ତର ଦିଗରୁ ଦକ୍ଷିଣ ଦିଗକୁ ବ୍ୟାପି ଥିବାର ଦେଖାଯାଏ। ଏହା ଆମର ପୃଥିବୀ ଚାରିପଟେ ଏକ ଧଳା ରଙ୍ଗର ବନ୍ଧନ ପରି ଦେଖାଯାଏ କାରଣ ଏହା ଅଣ୍ଡାକାର ହୋଇଥିବାରୁ ଏହା ଏପରି ଦେଖାଯାଏ। ୧୬୧୦ରେ ଗାଲିଲିଓ ଗାଲିଲେଇ  ପ୍ରଥମେ ତାଙ୍କଦ୍ୱାରା ଉଦ୍ଭାବିତ ଟେଳିସ୍କୋପ୍ ସାହାଯ୍ୟରେ ସେଇ ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ଥିବା ତାରା ଗୁଡିକୁ ଆବିସ୍କୃତ କରିଥିଲେ। ୧୯୨୦ ମସିହା ପର୍ଯ୍ୟନ୍ତ ସବୁ ମହାକାଶ ବିଜ୍ଞାନୀ ଭାବୁଥିଲେ ଜେ ସେହି ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ବିଶ୍ୱର ସବୁ ତାରକା ଅବସ୍ଥିତ। ୧୯୨୦ ମସିହାରେ ଦୁଇ ମହାକାଶ ବିଜ୍ଞାନୀ ହାର୍ଲ ସେପ୍ଲେ  ଏବଂ ହବର କର୍ଟିସ୍ ଙ୍କ ମଧ୍ୟରେ ଭୀଷଣ ବିତର୍କ ଓ ଏଦ୍ୱିନ୍ ହବଲ୍ ଙ୍କ ମନ୍ତବ୍ୟରୁ ଜଣାଗଲାଯେ ଆକାଶ ଗଙ୍ଗା ହେଉଛି ବିଶ୍ୱରେ ଥିବା କୋଟି କୋଟି ନିହାରୀକା ମଧ୍ୟରୁ ଗୋଟିଏ। ଏବେ ଅଧିକରୁ ଅଧିକ ନିହାରୀକା ଆବିଷ୍କାର ହେଲାନି ଯାହାକି ପ୍ରାୟ ୨,୦୦,୦୦୦ କୋଟିରୁ ଅଧିକ ହେବ। ଅମର ଆକାଶ ଗଙ୍ଗାର ବ୍ୟାସ ପ୍ରାୟ ୧,୦୦,୦୦୦ରୁ ୧,୨୦,୦୦୦ ଆଲୋକବର୍ଷ। ଯାହାକି ପ୍ରାୟ ୧,୫୦,୦୦୦ରୁ ୧,୮୦,୦୦୦ ଆଲୋକବର୍ଷ ପର୍ଯ୍ୟନ୍ତ ହୋଇପାରେ। ଆକାଶ ଗଙ୍ଗାରେ ପ୍ରାୟ ୧୦,୦୦୦ କୋଟିରୁ ୪୦,୦୦୦ କୋଟି ପର୍ଯ୍ୟନ୍ତ ତାରକା ରହିପାରେ।ସେହିପରି ଆକାଶ ଗଙ୍ଗାରେ ୧୦,୦୦୦ କୋଟି ଗ୍ରହ ଅବସ୍ଥିତ। ଆମର ସୌରଜଗତ ଆକାଶ ଗଙ୍ଗାର ଗୋଲାକାର ପରିଧି ମଧ୍ୟରେ ଅବସ୍ଥିତ ଯାହାକି ଆକାଶ ଗଙ୍ଗାର କେନ୍ଦ୍ରରୁ ୨୭,୦୦୦ ଆଲୋକବର୍ଷ ଦୁରରେ ଅବସ୍ଥିତ। ଏହା ଆକାଶ ଗଙ୍ଗାର ଅନ୍ତଃ କ୍ଷେତ୍ରରେ ଅବସ୍ଥିତ। ଆକାଶ ଗଙ୍ଗାର କେନ୍ଦ୍ରରୁ ୧୦,୦୦୦ ଅଲୋକବର୍ଷ ପର୍ଯ୍ୟନ୍ତ କେବଳ ମହାକାଶିୟ ବାଦଲ ଏବଂ ଧୁଳିରେ ପରିପୂର୍ଣ୍ଣ।ଏହି ଅଂଶର ମାଧ୍ୟାକର୍ଷଣ ଶକ୍ତି ବହୁତ ଅଧିକ । ଏହା ଏକ ବ୍ଲାକ୍ ହୋଲ୍  ପରି ଅଟେ। ଆକାଶ ଗଙ୍ଗାର ସେହି ଅଂଶରେ ନକ୍ଷେତ୍ର ଏବଂ ଗ୍ୟାସ ଗୁଡ଼ିକ ସେକେଣ୍ଡକୁ ପ୍ରାୟ ୨୨୦ କିଲୋମିଟର ବେଗରେ ପରିକ୍ରମା କରନ୍ତି। ସୂର୍ଯ୍ୟ କ୍ଷେତ୍ରରେ ଏହ। ୨,୪୦୦ ଲକ୍ଷ ବର୍ଷ ଲାଗିଥାଏ। ଆକାଶ ଗଙ୍ଗା ବିଶ୍ୱର ସୀମା ଅନୁସାରେ ସେକେଣ୍ଡକୁ ପ୍ରାୟ ୬୦୦ କିଲୋମିଟର ବେଗରେ ଗତି କରେ। ଆକାଶ ଗଙ୍ଗାର ସବୁଠୁ ପୁରୁଣା ନକ୍ଷେତ୍ର ବିଶ୍ୱ ସୃଷ୍ଟିର ସମୟ ସହ ସମାନ।କାରଣ ଏହି ନକ୍ଷେତ୍ର ବିଗ୍ ବ୍ୟାଂଗ୍ ର କମ ସମୟ ପରେ ସୃଷ୍ଟି ହୋଇଥିଲା।ଆକାଶ ଗଙ୍ଗାର ଅନେକ ଉପ ନିହାରୀକା ମଧ୍ୟ ରହିଛି ଯାହାକି ଭିର୍ଗୋ ସୁପରକ୍ଲସ୍ଟର୍  ଯିଏକି ନିଜେ ମଧ୍ୟ ଲାନିଆକିଆ ସୁପରକ୍ଲସ୍ଟର୍  ଅଂଶ ଅଟେ। ଆକୃତି ଆକାଶଗଙ୍ଗା ଆକାଶରେ ଏକ କୁହୁଡ଼ିଆ ବାଦଲ ପରି ଦେଖା ଯାଏ ଯାହା କି ଉତ୍ତର ଆକାଶରୁ ଦକ୍ଷିଣ ଆକାଶକୁ ଲମ୍ବିଥାଏ। ଏଥିରେ କୋଟି କୋଟି ତାରକା ଥିଲେ ମଧ୍ୟଂ ସବୁ ଖାଲି ଆଖିରେ ଦେଖି ହୁଏନି ।କେତେକ ତାରକା ମହାକାଶୀୟ ଧୂଳିକଣା ଯୋଗୁ ଦେଖି ହୁଏନାହିଁ। ଏହା କେବେଳ ବୃହତ୍କାୟ ଟେଲିସ୍କୋପ  ସାହାଯ୍ୟରେ ଦେଖି ହୁଏ।ମହାକାଶ ବିଜ୍ଞାନୀମାନେ ଆକାଶଗଙ୍ଗାର ଅଧିକାଂଶ ନକ୍ଷେତ୍ର ଓ ଗ୍ରହ ଗୁଡିକୁ ହୋବ୍ୱଲ ଟେଲିସ୍କୋପ  ସାହାଯ୍ୟରେ ଦେଖିଥାନ୍ତି ।ଏହି ଟେଲିସ୍କୋପ ପୃଥିବୀର ଏକ ବହୁତ ଶକ୍ତିଶାଳୀ ଟେଲିସ୍କୋପ ଅଟେ।
ଆତପଦାହ ଏକ ରୋଗ ଯାହା ସୂର୍ଯ୍ୟକିରଣର ଅଲଟ୍ରାଭାୟୋଲେଟ ସଂସ୍ପର୍ଶରେ ଆସିବା ଯୋଗୁ ହୁଏ ଓ ଏଥିରେ ଚମ ଫୁଲି ଲାଲ ପଡ଼ିଯାଏ । ସଂସ୍ପର୍ଶରେ ଆସିବାର ୨ରୁ ୬ ଘଣ୍ଟା ପରେ ଏହି ରୋଗ ଆରମ୍ଭ ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଯନ୍ତ୍ରଣା, ଉଷ୍ମତା ଏବଂ ଫୋଟକା ହୋଇପାରେ । କିଛି ଦିନ ପରେ ଚର୍ମ ଉଠିଯାଏ । ରୋଗ ଜଟିଳ ହେଲେ ନିର୍ଜଳନ, ସଂକ୍ରମଣ, ଚର୍ମ କର୍କଟ, ଚର୍ମ ବାର୍ଦ୍ଧକ୍ୟ ଏବଂ ବାଦାମୀ ଦାଗ ହୋଇପାରେ । ଏହା ସାଧାରଣତଃ ସୂର୍ଯ୍ୟ କିରଣ ସଂସ୍ପର୍ଶରେ ଆସିବା ହେତୁ ଘଟିଥାଏ, ଯଦିଓ ଟ୍ୟାନିଂ ସାଲୋନ ପରି ଅନ୍ୟ ଉତ୍ସରୁ ମଧ୍ୟ ଏହା ହୋଇପାରେ । ହାଲୁକା ଚର୍ମ ଥିବା ବ୍ୟକ୍ତିଙ୍କର ଏହି ରୋଗ ସମ୍ଭାବନା ଅଧିକ ଥାଏ । ଅନ୍ୟାନ୍ୟ ବିପଦ କାରକଗୁଡ଼ିକ ମଧ୍ୟରେ ଇକ୍ୟୁଏଟର ନିକଟରେ ରହିବା, ଅତି ଉଚ୍ଚତା, ସକାଳ ୧୦ରୁ ଦିନ ୨ଟା ମଧ୍ୟରେ, ସ୍ୱଚ୍ଛ ଆକାଶ, ବରଫରୁ ପ୍ରତିଫଳନ ଏବଂ କିଛି ଔଷଧ ଯୋଗୁ ହୋଇପାରେ । ଜଡିତ ଔଷଧଗୁଡ଼ିକ ମଧ୍ୟରେ ଡକ୍ସିସାଇକ୍ଲିନ୍ ଏବଂ ହାଇଡ୍ରୋକ୍ଲୋରୋଥିଆଜାଇଡ ହୋଇପାରେ । ଆଘାତର ଅନ୍ତର୍ନିହିତ ପ୍ରଣାଳୀରେ ଡିଏନ୍ଏ କ୍ଷତି ଅନ୍ତର୍ଭୁକ୍ତ ଏବଂ ପରେ ପ୍ରୋଗ୍ରାମ ହୋଇଥିବା କୋଷ ମୃତ୍ୟୁ ଯୋଗୁ ହୋଇଥାଏ । ପ୍ରତିଷେଧକ ବ୍ୟବସ୍ଥାରେ ମଧ୍ୟାହ୍ନ ସମୟରେ ସୂର୍ଯ୍ୟକିରଣ ଏଡ଼େଇବା, ସୂର୍ଯ୍ୟ ପରଦା ଏବଂ ସୂର୍ଯ୍ୟ ପ୍ରତିରକ୍ଷା ପୋଷାକ ବ୍ୟବ‌ହାର କରାଯାଏ । ଚିକିତ୍ସାରେ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟରୀ ଔଷଧ ଏବଂ ମଶ୍ଚରାଇଜର ଦିଆଯାଏ । ପ୍ରବଳ ସୂର୍ଯ୍ୟକିରଣ ଯୋଗୁ ହୋଇଥିଲେ ରିଙ୍ଗର ଲାକ୍ଟେଟ୍ ପରି ଶିରାଭ୍ୟନ୍ତର ତରଳ ପଦାର୍ଥ ଆବଶ୍ୟକ ହୋଇପାରେ । ୨୦୧୫ ମସିହାରେ ଯୁକ୍ତରାଷ୍ଟ୍ର ଜନସଂଖ୍ୟାର ପ୍ରାୟ ୩୪% ଏହି ରୋଗରେ ପିଡ଼ିତ ହୋଇଥିଲେ । ଅଳ୍ପ ବୟସର ଯୁବକମାନଙ୍କର ଏହି ରୋଗ ଅଧିକ ହୋଇପାରେ । ୧୮୨୦ ମସିହା ପୂର୍ବରୁ ବିଶ୍ୱରେ ଏହା ଉତ୍ତାପ ଯୋଗୁ ହେଉଥିବା ବିଶ୍ୱାସ କରାଯାଉଥିଲା । ଦ୍ୱିତୀୟ ବିଶ୍ୱଯୁଦ୍ଧ ସମୟରେ ସୂର୍ଯ୍ୟ ପରଦା ପ୍ରଥମେ ବିକଶିତ ହୋଇଥିଲା
ମାଙ୍ଗ୍ରୁଲ୍‌ପିର୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ୱଶିମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗ୍ରୁଲ୍‌ପିର୍ ସହରର ମୋଟ ଜନସଂଖ୍ୟା ୨୭୬୮୬ ଅଟେ । ସେଥି ମଧ୍ୟରୁ ୫୧.୭୭% ଜଣ ପରୁଷ ହୋଇଥିବା ବେଳେ ୪୮.୨୩% ଜଣ ନାରୀ ଅଟନ୍ତି । ମାଙ୍ଗ୍ରୁଲ୍‌ପିର୍ର ସାକ୍ଷରତା ହାର ୭୨.୨୭% ଅଟେ । ଏହା ଜାତୀୟ ହାରଠାରୁ ୭.୪୩% ପ୍ରତିଶତ କମ ଅଟେ । ସେଥିରୁ ୪୦.୨୭% ପ୍ରତିଶତ ପୁରୁଷ ଓ ୩୨.୦୧% ନାରୀ ଅଟନ୍ତି । ୧୪.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମାଙ୍ଗ୍ରୁଲ୍‌ପିର୍ର ସରକାରୀ ଭାଷା ଅଟେ ।
ରେନାଲ ଟ୍ୟୁବଲାର ଏସିଡୋସିସ   ରୋଗରେ ବୃକ୍‌କ ସାଧାରଣ ଭାବରେ କାର୍ଯ୍ୟ କରିବା ସତ୍ତ୍ୱେ ମୂତ୍ରକୁ ସଠିକ୍ ଭାବରେ ଅମ୍ଳ କରିବାରେ ବୃକ୍‌କ ବିଫଳ ହେବା ହେତୁ ଶରୀରରେ ଏସିଡ ପରିମାଣ ବୃଦ୍ଧିପ୍ରାପ୍ତ ହୁଏ । ଅଧିକାଂଶ ସମୟରେ କୌଣସି ଲକ୍ଷଣ ଦେଖା ନ ଗଲେ ମଧ୍ୟ ନିର୍ଜଳନ, ଦୁର୍ବଳତା କିମ୍ବା ମାନସିକ ଦ୍ୱନ୍ଦ୍ୱ ହୋଇପାରେ । ଚିକିତ୍ସା ବିନା ରୋଗ ଜଟିଳ ହୋଇ ବୃକ୍‌କ ପଥର ରୋଗ, କମ୍  (ହାଇପୋକାଲେମିଆ) କିମ୍ବା ଅଧିକ ପୋଟାସିୟମ  (ହାଇପରକାଲେମିଆ), ରିକେଟ କିମ୍ବା ଓଷ୍ଟିଓମାଲାସିଆ ଭଳି ହାଡର ଅସ୍ୱାଭାବିକତା ଦେଖାଯାଏ ଏବଂ କିଡନୀ ବିଫଳତା ମଧ୍ୟ ହୋଇପାରେ  । ଜୀବନରେ ପରବର୍ତ୍ତୀ ସମୟରେ ଏହି ରୋଗ ଅଧିକ ପ୍ରାପ୍ତ ହୁଏ ଏବଂ ସାଧାରଣତଃ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ କିଛି ଲୋକଙ୍କୁ ମିଳିଥାଏ । ଅନ୍ୟ କେତେକ କାରଣ ମଧ୍ୟରେ ସିସ୍ଟମିକ ଲୁପସ୍ ଏରିଦେମାଟୋସସ୍, ଏକାଧିକ ମଲ୍ଟିପ୍ଲ ମାୟେଲୋମା, ମଧୁମେହ ସମ୍ବନ୍ଧୀୟ ବୃକ୍‌କ ରୋଗ, କିଛି ଔଷଧ ଏବଂ ବୃକ୍‌କ ପ୍ରତିରୋପଣ ହୋଇପାରେ । ଏହି ରୋଗର ଚାରୋଟି ପ୍ରକାର ଅଛି: ଟାଇପ୍ ୧  (ଡିଷ୍ଟାଲ୍) ପରିସ୍ରା ମଧ୍ୟରେ ହାଇଡ୍ରୋଜେନ ଆୟନ ମୁକ୍ତ କରିବାରେ ବିଫଳତା, ଟାଇପ୍ 2  (ପ୍ରକ୍ସିମାଲ୍) ପରିସ୍ରାରୁ ବାଇକାର୍ବୋନାଟ ପୁନଃ ଅବଶୋଷଣ କରିବାରେ ବିଫଳତା, ଟାଇପ୍ ୨ ପ୍ରଥମ ଦୁଇଟିର ମିଶ୍ରଣ ଏବଂ ଟାଇପ୍ ୪ରେ ଆଲଡୋଷ୍ଟେରନ୍ ପ୍ରତି କମ୍ କିମ୍ବା ଅଧିକପ୍ରତିରୋଧ ହେତୁ ହୋଇଥାଏ  । ମେଟାବୋଲିକ୍ ଏସିଡୋସିସ୍ ସ‌ହିତ ସାଧାରଣ ଆୟନ ଫାଙ୍କା, ଉଚ୍ଚ ରକ୍ତ କ୍ଲୋରାଇଡ୍ ଏବଂ ସାଧାରଣ ଗ୍ଲୋମେରୁଲାର ଫିଲ୍ଟରେସନ୍ ହାର ଥିଲେ ରେନାଲ ଟ୍ୟୁବଲାର ଏସିଡୋସିସ ରୋଗ ନିର୍ଣ୍ଣୟ କରାଯାଏ । କାରଣ ଉପରେ ଚିକିତ୍ସା ନିର୍ଭର କରେ । ଟାଇପ ୧ ଏବଂ ଟାଇପ ୨ ପ୍ରକାରର ଚିକିତ୍ସାରେ ସୋଡିୟମ୍ ବାଇକାର୍ବୋନେଟ୍ କିମ୍ବା ପୋଟାସିୟମ୍ ସାଇଟ୍ରେଟ୍ ଗ୍ରହଣ କରାଯାଇପାରେ । ଫସଫେଟ୍ ଏବଂ ଭିଟାମିନ୍ ଡି ପରିପୂରକ ମଧ୍ୟ ଆବଶ୍ୟକ ହୋଇପାରେ । ଫ୍ଲୁଡ୍ରୋକର୍ଟିଜୋନ ଔଷଧ ଦେଇ କିମ୍ବା ପୋଟାସିୟମ ଖାଦ୍ୟ ଓ ଡାଇୟୁରେଟିକ୍ ସୀମିତ କରି ଟାଇପ୍ ୪ ରୋଗର ଚିକିତ୍ସା କରାଯାଇପାରେ । ରେନାଲ୍ ଟ୍ୟୁବୁଲାର୍ ଏସିଡୋସିସ୍ ଏକ ଅଭାବନୀୟ ଘଟଣା ଓ କ୍ୱଚିତ ହୁଏ । ଏହି ଅବସ୍ଥା ପ୍ରଥମେ ୧୯୩୫ ମସିହାରେ ଲାଇଟଉଡ‌ଦ୍ୱାରା ବର୍ଣ୍ଣନା କରାଯାଇଥିଲା ।
ସାଇ ଲୋକୁର  (ଜନ୍ମ: ୫ ସେପ୍ଟେମ୍ବର ୧୯୮୯) ଜଣେ ଭାରତୀୟ ଅଭିନେତ୍ରୀ  । ସେ ଶିଶୁ କଳାକାର ଭାବରେ ହିନ୍ଦୀ ଚଳଚ୍ଚିତ୍ର କୁଛ୍ ତୁମ୍ କହୋ କୁଛ୍ ହମ୍ କହେଁ ଜରିଆରେ ଅଭିନୟ କରିବା ଆରମ୍ଭ କରିଥିଲେ । କପିଲ ଶର୍ମାଙ୍କ ଅଭିନୀତ ପ୍ରଥମ ହିନ୍ଦୀ କଥାଚିତ୍ର କିସ୍ କିସ୍ କୋ ପ୍ୟାର କରୁଁରେ ସେ ଅଭିନୟ କରିଥିଲେ । ବିଗ୍ ବସ୍ ମରାଠୀର ପ୍ରଥମ ସଂସ୍କରଣରେ ସେ ପ୍ରତିଯୋଗୀ ଭାବରେ କାମ କରିଥିଲେ ଏବଂ ଶ୍ରେଷ୍ଠ ୫ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ବ୍ୟକ୍ତିଗତ ଜୀବନ ସାଇ ୧୯୮୯ ମସିହାର ସେପ୍ଟେମ୍ବର ୫ ମାସରେ ଜନ୍ମଗ୍ରହଣ କରିଥିଲେ । ସେ ତିର୍ଥଦୀପ ରାୟଙ୍କୁ ୩୦ ନଭେମ୍ବର ୨୦୨୦ରେ ବିବାହ କରିଛନ୍ତି ।
ଏଡୋକ୍ସାବାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲିକ୍ସିଆନା, ହେଉଛି ଏକ ଆଣ୍ଟିକୋଏଗୁଲାଣ୍ଟ  (ରକ୍ତ ପତଳା) ଯାହା ରକ୍ତ ଜମାଟ ବାନ୍ଧିବା ପ୍ରତିରୋଧ ଏବଂ ଚିକିତ୍ସା ପାଇଁ ବ୍ୟବହୃତ ହୁଏ  । ପ୍ରୋସ୍ଥେଟିକ୍ ହାର୍ଟ ଭଲଭ୍ ସହିତ ଏହା ସୁରକ୍ଷିତ କି ନାହିଁ ତାହା ସ୍ପଷ୍ଟ ନୁହେଁ । ଏହାକୁ ଦିନକୁ ଥରେ ପାଟିରେ ଦିଆଯାଏ; ଶରୀରର ଓଜନ ଏବଂ ବୃକ୍‌କର କାର୍ଯ୍ୟକ୍ଷମତା ଉପରେ ନିର୍ଭର କରି ୩୦ ମିଗ୍ରା କିମ୍ବା ୬୦ ମିଗ୍ରା ଔଷଧ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକରୁ ରକ୍ତସ୍ରାବ, ମୂତ୍ରରେ ରକ୍ତ ଏବଂ ରକ୍ତହୀନତା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଇ, ଚର୍ମ ରାସ ଏବଂ ମସ୍ତିଷ୍କ ରକ୍ତସ୍ରାବ ହୋଇପାରେ । ୱାର୍ଫାରିନ୍ ତୁଳନାରେ ଏହାର କମ୍ ପାରସ୍ପରିକ ପ୍ରତିକ୍ରିୟା ଅଛି । ଏହା ଏକ ଡାଇରେକ୍ଟ ଫ୍ୟାକ୍ଟର ଏକ୍ସେ ଇନହିବିଟର ପରିବାରର ଔଷଧ । ଡାଇଚି ସାଙ୍କିଓ ଏହି ଏଡୋକ୍ସାବାନ ବିକଶିତ କରିଥିଲେ ଏବଂ ୨୦୧୧ ମସିହାରେ ଜାପାନରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ର ଏବଂ ୟୁରୋପରେ ୨୦୧୫ରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ଏକ ମାସର ଖର୍ଚ୍ଚ ୨୦୨୧ ମସିହାରେ ୫୦ ପାଉଣ୍ଡ ଥିଲା ଯାହା ୱାରଫାରିନ ମୂଲ୍ୟର ୫୦ ଗୁଣ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୯୦ ଡଲାର ଅଟେ ।
ରାଇଜୋବୀୟଗୁଡ଼ିକ ଦ୍ୱିଆଜୋଭୋଜୀ ବୀଜାଣୁ  (ବ୍ୟାକ୍ଟେରିଆ) ଓ ସେଗୁଡ଼ିକ ଡାଲିଜାତୀୟ ଉଦ୍ଭିଦମାନଙ୍କ ଚେରରେ ବସତି ସ୍ଥାପନ କରି ଯବକ୍ଷାରଜାନ ବିବନ୍ଧନ କରିଥାନ୍ତି  । ବିବନ୍ଧନ ପାଇଁ ଆବଶ୍ୟକ ଜିନୀୟ ପରିପ୍ରକାଶ  (ଜେନେଟିକ ଏକ୍ସପ୍ରେସନ) ପାଇଁ ଏଗୁଡ଼ିକ ଏକ ଉଦ୍ଭିଦ ପରପୋଷୀ ଆବଶ୍ୟକ କରିଥାନ୍ତିିି  । ଏଗୁଡ଼ିକ ସାଧାରଣତଃ ଗତିଶୀଳ, ଗ୍ରାମ୍-ବିରୋଧୀ ବ୍ୟାକ୍ଟେରିଆ । ରାଇଜୋବୀୟମାନେ ମାଟିରେ ଡାଲିଜାତୀୟ ଉଦ୍ଭିଦଗୁଡ଼ିକର ମୂଳକୁ ସଂକ୍ରମଣ କରି ମୂଳ-ଗଣ୍ଠି ଗଠନ କରନ୍ତି । ଏଗୁଡ଼ିକ ଗଛର ମୂଳ-ଗଣ୍ଠିରେ ରହି ବାୟୁମଣ୍ଡଳସ୍ଥ ଯବକ୍ଷାରଜାନ ବିବନ୍ଧନ କରିଥାନ୍ତି ଏବଂ ବାୟୁମଣ୍ଡଳସ୍ଥ ଯବକ୍ଷାରଜାନକୁ  ( 2) ବ୍ଯବହାର ଯୋଗ୍ୟ ଯବକ୍ଷାରଜାନ ଅଣୁରେ ପରିଣତ କରନ୍ତି  । ସେହି ଗଣ୍ଠିରୁ ଗଛର ସବୁ ଅଂଶକୁ ଯବକ୍ଷାରଜାନ ଅଣୁ ପରିବାହିତ ହୋଇଥାଏ ଏବଂ ତାହା ଗଛ ବଢ଼ିବାରେ ସହାୟକ ହୁଏ । ଗଛଟି ମରିଗଲା ପରେ ରାଇଜୋବୀୟଗୁଡ଼ିକ ପୁଣି ମାଟିକୁ ଫେରିଯାଇ ଏକାକୀ ରହନ୍ତି କିମ୍ବା ଏକ ନୂଆ ଗଛକୁ ସଂକ୍ରମଣ କରନ୍ତି । ଇତିହାସ ପ୍ରଥମ ରାଇଜୋବୀୟ ଜାତି, ରାଇଜୋବିୟମ୍ ଲେଗ୍ଯୁମିନୋସାରମ୍ ୧୮୮୯ ମସିହାରେ ଚିହ୍ନଟ ହୋଇଥିଲା ଏବଂ ପରବର୍ତ୍ତୀ ନୂଆ ଜାତିସବୁ ରାଇଜୋବିୟମ୍ ପ୍ରଜାତି ଭିତରେ ହିଁ ରଖାଯାଇଥିଲା । ବିଭାଗୀକରଣ ରାଇଜୋବୀୟଗୁଡ଼ିକ ଏକ ନିକଟବଂଶୀୟ ଗୋଷ୍ଠୀ ଅନ୍ତର୍ଭୁକ୍ତ ଏବଂ ଏହାର ସଦସ୍ଯଗୁଡ଼ିଙ୍କୁ ବିଭିନ୍ନ ଶ୍ରେଣୀରେ  (ଟାକ୍ସା) ରଖାଯାଇଛି  । ଏଗୁଡ଼ିକ ପ୍ରୋଟିଓବ୍ଯାକ୍ଟେରିଆ ପର୍ବର ଦୁଇଟି ବର୍ଗରେ ବଣ୍ଟାଯାଇଛି ଯଥା ଆଲ୍ଫାପ୍ରୋଟିଓବ୍ଯାକ୍ଟେରିଆ ଏବଂ ବିଟାପ୍ରୋଟିଓବ୍ଯାକ୍ଟେରିଆ । ଅଧିକାଂଶ ରଇଜୋବିଏଲ ଗଣର ଅନ୍ତର୍ଭୁକ୍ତ । ପ୍ରୋଟିଓବ୍ଯାକ୍ଟେରିଆର ଅନ୍ଯାନ୍ଯ ଗଣଗୁଡ଼ିକରେ ମଧ୍ଯ ରାଇଜୋବୀୟ ଦେଖାଯାନ୍ତି। ନିମ୍ନରେ ବିଭାଗୀକରଣ ଦିଆଗଲା: ଏହି ଗୋଷ୍ଠୀରେ ଅଣସହଜୀବୀସବୁ ମଧ୍ଯ ଅଛନ୍ତି । ଉଦ୍ଭିଦ ଜୀବାଣୁ ଆଗ୍ରୋବ୍ଯାକ୍ଟେରିଅମ, ବ୍ରାଡିରାଇଜୋବିୟମଠାରୁ ରାଇଜୋବିୟମର ଅଧିକ ନିକଟବର୍ତ୍ତୀ । କୃଷିକାର୍ଯ୍ୟରେ ଭୂମିକା ଅମଳ ସମୟରେ ଶସ୍ଯ ତଥା ପାଳକୁ କାଟିନେବାଦ୍ୱାରା ଅଧିକାଂଶ ଯବକ୍ଷାରଜାନ ମଧ୍ଯ ବାହାରିଯାଏ । ତଥାପି ବହୁ ପରିମାଣରେ ଯବକ୍ଷାରଜାନ ମାଟିରେ ରହିଯାଏ ଓ ତାହାକୁ ଭବିଷ୍ଯତରେ ଶସ୍ୟସବୁ ବ୍ଯବହାର କରନ୍ତି । ସାରା ବିଶ୍ୱର ମାଟିରେ ଯବକ୍ଷାରଜାନ ଏକ ଆବଶ୍ୟକ ପୋଷକ । କାର୍ଯ୍ୟକ୍ଷମ ମୂଳ-ଗଣ୍ଠି ତିଆରି ପାଇଁ ଯବକ୍ଷାରଜାନ ବିବନ୍ଧନ କରିପାରୁଥିବା କେତେକ ରାଇଜୋବୀୟ ନିହାତି ଆବଶ୍ୟକ । ରାଇଜୋବୀୟ ସଂକ୍ରମଣ ଶସ୍ଯ ଉତ୍ପାଦନ ବୃଦ୍ଧି କରିଥାଏ । ଡାଲିଜାତୀୟ ଉଦ୍ଭିଦମାନଙ୍କ କୃତ୍ରିମ ରାଇଜୋବୀୟ ସଂକ୍ରମଣ ବହୁବର୍ଷରୁ ଚଳିଆସିଛି ଏବଂ ଏହା ଦିନକୁ ଦିନ ସମୃଦ୍ଧ ହେବାରେ ଲାଗିଛି । ବାର୍ଷିକ ୧୨-୨୦ ନିୟୁତ ହେକ୍ଟର ସୋୟାବିନ ଫସଲକୁ ରାଇଜୋବୀୟଦ୍ୱାରା ଇନୋକ୍ଯୁଲମ କରାଯାଉଛି । ଏହି ଇନୋକ୍ଯୁଲକଗୁଡ଼ିକୁ ଆଣବିକ କିଣ୍ୱକଦ୍ୱାରା  (ଫରମେଣ୍ଟର) ତିଆରି କରାଯାଏ  । ଏକ ଆଦର୍ଶ ଇନୋକ୍ଯୁଲକର ନିମ୍ନଲିଖିତ ଗୁଣସବୁ ଥାଇ ପାରେ; ସର୍ବାଧିକ ପ୍ରଭାବୀ, ସହଜ ବ୍ଯବହାର, ଉଚ୍ଚ ରାଇଜୋବୀୟ ଘନତା, କଠୋରତା ଇତ୍ୟାଦି । ଏହି ଇନୋକ୍ଯୁଲକଗୁଡ଼ିକ ଡାଲିଜାତୀୟ ଉତ୍ପାଦଙ୍କୁ ବଢ଼ାଇପାରନ୍ତି । ମୂଳ-ଗଣ୍ଠିକରଣ ଯୋଗୁଁ ଅମଳ ପରେ ମଧ୍ଯ ମାଟିରେ ଅଧିକ ପରିମାଣରେ ନାଇଟ୍ରେଟ ରହିଯାଇଥାଏ ଯାହା ଭବିଷ୍ଯତର ବିଭିନ୍ନ ଉଦ୍ଭିଦ ବ୍ୟବହାର କରିଥାନ୍ତି । ସହଜୀବୀୟ ସମ୍ବନ୍ଧ ଯବକ୍ଷାରଜାନ ବିବନ୍ଧନ କରୁଥିବା ବୀଜାଣୁମାନଙ୍କ ମଧ୍ଯରୁ କେବଳ ରାଇଜୋବୀୟମାନେ ହିଁ ଡାଲିଜାତୀୟ ଉଦ୍ଭିଦମାନଙ୍କ ସହ ସହଜୀବୀୟ ସମ୍ବନ୍ଧ ସ୍ଥାପନ କରନ୍ତି । ସଂକ୍ରମଣ ଏବଂ ସଂକେତ ଆଦାନପ୍ରଦାନ ସହଜୀବୀୟ ସମ୍ପର୍କ ସ୍ଥାପନ ନିମନ୍ତେ ଦୁଇଜଣ ସହଜୀବୀଙ୍କୁ କେତେକ ସଙ୍କେତ ଆଦାନପ୍ରଦାନ କରିବାକୁ ପଡ଼ିଥାଏ । ଫଳରେ ସେମାନେ ପରସ୍ପରକୁ ଚିହ୍ନି ଆବଶ୍ୟକ ପଦକ୍ଷେପ ନେଇ ଉକ୍ତ ସମ୍ପର୍କ ସ୍ଥାପନ ଓ ତାହାକୁ ସୁଦୃଢ଼ କରିଥାନ୍ତି । ଏହା ଅନ୍ତର୍କୋଷୀୟ ସଂକ୍ରମଣଦ୍ୱାରା ହୋଇଥାଏ ବୋଲି ଅଧିକ ଗୃହୀତ । ସାଧାରଣତଃ ରାଇଜୋବୀୟମାନେ ମାଟିରେ ମୁକ୍ତ ଭାବରେ ରହିଥାନ୍ତି । ପରପୋଷୀ ଉଦ୍ଭିଦଙ୍କ ମୂଳରୁ ଯେତେବେଳେ ୨-ଫିନାଇଲ-୧,୪-ବେଞ୍ଜୋପାଇରୋନ, ଫ୍ଲାବୋନୋଏଡ ରୂପରେ ନିର୍ଗତ ହୁଏ, ସେତେବେଳେ ରାଇଜୋବୀୟମାନେ ବହୁମାତ୍ରାରେ ଏକତ୍ର ଠୁଳ ହୋଇ ମୂଳକେଶରେ ଲାଗି ଯାନ୍ତି । ତାପରେ ଏହି ଫ୍ଲାବୋନୋଏଡଗୁଡ଼ିକ ର ଡିଏନଏ ବନ୍ଧନ କାର୍ଯ୍ୟକୁ ଉତ୍ସାହିତ କରିଥାନ୍ତି । ବୀଜାଣୁ ମୂଳକେଶରେ   ପଶିଯିବା ପରେ ଏଗୁଡ଼ିକ ଗଣ୍ଠି-କାରକ (ମୂଳ-ଗଣ୍ଠି ତିଆରି କରୁଥିବା ଉପାଦାନ) କ୍ଷରଣ କରିଥାନ୍ତି  ।
ଅଣଚାଶ ପବନ,  (ଇଂରାଜୀ ଭାଷାରେ , ), ଅନ୍ୟ ନାମ ମୃତ୍ୟୁ ଘଣ୍ଟି, ମୃତ୍ୟୁ ଶବ୍ଦ ଭାବରେ ମଧ୍ୟ ଜଣାଶୁଣା, କୁହାଯାଏ ଯେତେବେଳେ ଶ୍ୱାସକ୍ରିୟା ଶବ୍ଦ ବ‌ହୁତ ଜୋରରେ ଶୁଣାଯାଏ ଓ ଏହା ମୃତ୍ୟୁ ନିକଟବର୍ତ୍ତୀ ଲୋକମାନଙ୍କଠାରେ ବାରମ୍ବାର ଘଟେ  । ଏହା ଘଣ୍ଟା ଘଣ୍ଟା ଧରି ରହିପାରେ ଏବଂ ସାଧାରଣତଃ କିଛି ଘଣ୍ଟାରୁ କିଛି ଦିନ ମଧ୍ୟରେ ମୃତ୍ୟୁ ହୁଏ । ପରିବାର ଏବଂ ଯତ୍ନ ନେଉଥିବା ବ୍ୟକ୍ତିମାନଙ୍କ ପାଇଁ ଏହା କଷ୍ଟପ୍ରଦ ହୁଏ । ମୃତ୍ୟୁ ସମୟ ପାଖ ହୋଇ ଆସିଲେ ଗିଳିବା ଶକ୍ତି ଚାଲିଯାଏ ଓ ଲାଳ ତଥା ଶ୍ୱାସନଳୀରେ ଜାତ ହେଉଥିବା ସ୍ରାବ ଜମୁଥିବାରୁ ଏହି ଶବ୍ଦ ସୃଷ୍ଟି ହେଉଥିବା ବିଶ୍ୱାସ କରାଯାଏ । ଏହାକୁ କେହି କେହି ଭୁଲରେ ଗଳା ରୁଦ୍ଧ କ‌ହନ୍ତି । ମସ୍ତିଷ୍କ ଆଘାତ ଓ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ ରୋଗରେ ଏହିପରି ଶବ୍ଦ ବାହାରିଥାଏ । ପରିବାର ଲୋକାଙ୍କୁ ଆଶ୍ୱାସନା, ରୋଗୀର ପାର୍ଶ୍ୱ ପରିବର୍ତ୍ତନ, କମ୍ ତରଳ ପଦାର୍ଥ ଦେବା, ପାଟି ସକସନ କରିବା ଓ ଆଣ୍ଟିକଲିନର୍ଜିକ ଔଷଧ ଦେଇ ଉପଚାର କରାଯାଏ । ଆଣ୍ଟିକଲିନର୍ଜିକ ଔଷଧ ମଧ୍ୟରେ ହାୟୋସିନ, ହାୟୋସ୍ୟାମିନ, ଗ୍ଲାଇକୋପାଇରୋଲେଟ ବା ଆଟ୍ରୋପିନ ଦିଆଯାଇପାରେ । ଏହି ଉପଚାର ପରିବାରର ଲୋକ ବା ସାହାଯ୍ୟକାରୀ ଲୋକମାନେ କରନ୍ତି । ୨୫%ରୁ ୯୦% ଲୋକଙ୍କର ଏହି ଅଣଚାଶ ହୁଏ ।
ପ୍ରମିଳା ବୋହିଦାର ବିଜୁ ଜନତା ଦଳର ଜଣେ ଭାରତୀୟ ରାଜନୀତିଜ୍ଞ । ସେ ରାଜ୍ୟ ସଭାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ ।
ଗ୍ଲାଇକୋପାଇରୋନିଅମ, ଯାହା ଗ୍ଲାଇକୋପାଇରୋଲେଟ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା କ୍ରନିକ ଅବ୍‌ସ୍ଟ୍ରକ୍ଟିଭ ପଲ୍‌ମୋନାରି ଡିଜିଜ, ଅତ୍ୟଧିକ ଲାଳ ଏବଂ ସ୍ୱେଦାଧିକ୍ୟ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ, ଇଞ୍ଜେକସନ, ଚର୍ମରେ ପ୍ରୟୋଗ କରାଯାଇପାରେ କିମ୍ବା ପ୍ରଶ୍ୱାସ ଆକାରରେ ନିଆଯାଇପାରେ । ଏହାର ପ୍ରଭାବ ୧୨ ଘଣ୍ଟା ପର୍ଯ୍ୟନ୍ତ ରହିପାରେ । ଏହା ଏକ ଦୀର୍ଘକାଳୀନ କାର୍ଯ୍ୟକ୍ଷମ ବିଟା-ଆଡ୍ରେନୋସେପ୍ଟର ଆଗୋନିଷ୍ଟ   ଏବଂ ପ୍ରଶ୍ୱାସ‌ ଷ୍ଟେରଏଡ ସହିତ ମିଳିତ ଭାବରେ ଉପଲବ୍ଧ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ମୂତ୍ର ଧାରଣ, ଅସ୍ପଷ୍ଟ ଦୃଷ୍ଟିଶକ୍ତି, ବଡ଼ ପୁତ୍ତଳୀ, ମୁଣ୍ଡବିନ୍ଧା, ଦ୍ୱନ୍ଦ୍ୱ, ନିଦ୍ରାଳୁ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ବ୍ରୋଙ୍କୋସ୍ପାଜ୍ମ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆଣ୍ଟିମ୍ୟୁସ୍କାରିନିକ୍ ଔଷଧ । ଏହା ସାଧାରଣତଃ ରକ୍ତ-ମସ୍ତିଷ୍କ ପ୍ରତିବନ୍ଧକ ଅତିକ୍ରମ କରେ ନାହିଁ । ୧୯୬୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ତାଲିକାରେ ଟାୟୋଟ୍ରୋପିଅମ ବ୍ରୋମାଇଡ ଔଷଧର ବିକଳ୍ପ ଭାବରେ ଏହାର ନାମ ଲିପିବଦ୍ଧ ହୋଇଛି । ଯୁକ୍ତରାଜ୍ୟରେ ଏକ ମାସର ପ୍ରଶ୍ୱାସପ୍ରାପ୍ତ ଔଷଧର ମୂଲ୍ୟ ୨୦୨୧ ସୁଦ୍ଧା ୨୮ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେଚେହାର ଟାବଲେଟଗୁଡ଼ିକ ଶସ୍ତା ଅଟେ।
ଅଭିରାମ ନନ୍ଦ, ଜଣେ ଆନ୍ତର୍ଜାତୀୟ ଖ୍ୟାତିସମ୍ପର୍ଣ୍ଣ ବଂଶୀବାଦକ ଅଟନ୍ତି । ଉଭୟ ଶାସ୍ତ୍ରୀୟ ଓ ଆଧୁନିକ ସଙ୍ଗୀତରେ ସେ ବଂଶୀବାଦନ କରନ୍ତି । ୯୦ଦଶକରୁ ବଂଶୀବାଦନ ସହିତ ଜଡ଼ିତ, ଅଭିରାମ ୧୦୦୦ରୁ ଅଧିକ ଗୀତରେ ବଂଶୀବାଦନ କରିସାରିଛନ୍ତି । ସେ ଗୁରୁ ହରିପ୍ରସାଦ ଚୌରାଶିଆ ଓ ମୋହିନୀ ମୋହନ ପଟ୍ଟନାୟକଙ୍କଠାରୁ ବଂଶୀବାଦନ ଶିକ୍ଷା କରିଛନ୍ତି । ସେ ଭାରତର ବିଭିନ୍ନ ସ୍ଥାନ ଏବଂ ୫୩ଟି ବାହାର ଦେଶରେ ବଂଶୀବାଦନ କରି ସାରିଛନ୍ତି । ବହୁ ଦେଶୀ ଓ ବିଦେଶୀ ଛାତ୍ର ତାଙ୍କଠାରୁ ବଂଶୀବାଦନ ଶିକ୍ଷାଗ୍ରହଣ କରନ୍ତି । ବଂଶୀ ତିଆରି କରିବାରେ ମଧ୍ୟ ସେ ପାରଙ୍ଗମ । ଦେଶବିଦେଶର ବହୁ ବଂଶୀବାଦକ ତାଙ୍କଠାରୁ ବଂଶୀ କିଣିଥାନ୍ତି । ବଂଶୀବାଦକ ଭାବରେ ନବେ ଦଶକ ଆରମ୍ଭରୁ ଅଭିରାମ ବଂଶୀବାଦନ ଆରମ୍ଭ କରିଥିଲେ । ୧୯୯୫ ମସିହାରେ ଗୋଆର ଅନୁଷ୍ଟିତ ଯୁବ ଉତ୍ସବରେ ସେ ବଂଶୀବାଦନ ପାଇଁ ଜାତୀୟ ଯୁବ ପୁରସ୍କାର ଲାଭ କରିଥିଲେ । ହରିପ୍ରସାଦ ଚୌରାଶିଆଙ୍କଠାରୁ ବଂଶୀ ଶିକ୍ଷା ପରେ ସେ ବହୁ ମଞ୍ଚ କାର୍ଯ୍ୟକ୍ରମରେ ଗୁରୁଙ୍କ ସହିତ ଏକାଠି ବଂଶୀବାଦନର ସୁଯୋଗ ପାଇଥିଲେ । ତାଙ୍କର ଯଶ ବଢିବା ସହ, ସେ ଦେଶବିଦେଶରେ ବଂଶୀବାଦନର ସୁଯୋଗ ପାଇଥିଲେ । ସେ ଜଣେ ବେତାର କଳାକାର ମଧ୍ୟ । ଓଡ଼ିଶୀ ସଙ୍ଗୀତ ଓ ନୃତ୍ୟରେ ବଂଶୀ ଏକ ଗୁରୁତ୍ୱପୂର୍ଣ୍ଣ ବାଦ୍ୟଯନ୍ତ୍ର । ବହୁ ଓଡ଼ିଶୀ ନୃତ୍ୟ ଶିଳ୍ପୀଙ୍କ ସହ ଅଭିରାମ ପରିବେଷଣ କରନ୍ତି । ଜୀବନୀ ଅଭିରାମ, ଜଗତସିଂହପୁର ଜିଲ୍ଲାର ତେରତଙ୍ଗଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅଶୋକ କୁମାର ନନ୍ଦ ଓ ମାତାଙ୍କ ନାମ କାନ୍ତିଲତା । ତାଙ୍କ ପିତା ବୃତିରେ ଜଣେ ଇଞ୍ଜିନିୟର ଥିଲେ ମଧ୍ୟ, ବଂଶୀବାଦନ ଓ ଅଭିନୟ ପ୍ରତି ଆକୃଷ୍ଟ ଥିଲେ । ତାଙ୍କ ଭାଇ ପିଣ୍ଟୁ ନନ୍ଦ ଜଣେ ଅଭିନେତା । ପିଲାଦିନରୁ ସେ ବଂଶୀପ୍ରତି ଆକୃଷ୍ଟ ଥିଲେ ଓ ତାଙ୍କର ଏହି ପ୍ରବୃତ୍ତି ଦେଖି ପିତା ତାଙ୍କୁ ଉତ୍କଳ ସଙ୍ଗୀତ ମହାବିଦ୍ୟାଳୟ ପଠାଇଥିଲେ । ସେଠାରେ ଗୁରୁ ମୋହିନୀ ମୋହନ ପଟ୍ଟନାୟକଙ୍କଠାରୁ ସେ ବଂଶୀବାଦନ ଶିକ୍ଷା କରିଥିଲେ । ଅଧିକ ଶିଖିବା ପାଇଁ ସେ ମୁମ୍ବାଇ ଯାଇ ଗୁରୁ ହରିପ୍ରସାଦ ଚୌରାଶିଆଙ୍କ ପାଖରୁ ପାରମ୍ପାରିକ ଗୁରୁ-ଶିଷ୍ୟ ସଂସ୍କୃତି ମଧ୍ୟରେ ବଂଶୀ ଶିକ୍ଷା କରିଥିଲେ । ଅଭିରାମଙ୍କ ପତ୍ନୀ ସୋନାଲୀ ମହାପାତ୍ର ଜଣେ ଓଡ଼ିଶୀ ନୃତ୍ୟ ଶିଳ୍ପୀ ଅଟନ୍ତି ।
ସୁକୀର୍ତ୍ତିରାଣୀ ଜଣେ ଭାରତୀୟ ନାରୀବାଦୀ କବି, ଶିକ୍ଷିକା ଏବଂ ସମସାମୟିକ ଦଳିତ ଏବଂ ତାମିଲ ସାହିତ୍ୟରେ ତାଙ୍କର ଅବଦାନ ପାଇଁ ବ୍ୟାପକ ଭାବରେ ପ୍ରଶଂସିତ । ସେ ଭେଲୋରର ସରକାରୀ ବାଳିକା ଉଚ୍ଚ ବିଦ୍ୟାଳୟର ଜଣେ ତାମିଲ ଶିକ୍ଷୟତ୍ରୀ । ତାଙ୍କର ଉଲ୍ଲେଖନୀୟ ରଚନା ମଧ୍ୟରେ ଛଅଟି ପ୍ରକାଶିତ କବିତା ସଂକଳନ ଅନ୍ତର୍ଭୁକ୍ତ । ଏହି ରଚନାଗୁଡ଼ିକରେ ଜଣେ ମହିଳା ଓ ଦଳିତ ଭାବେ ନାରୀ ଶରୀର ଏବଂ ଅତ୍ୟାଚାରୀ ଜାତିବାଦର ଉତ୍ପୀଡ଼ନ ଆଦିର ଅନୁଭୂତି ବର୍ଣ୍ଣନା ଅନ୍ତର୍ଭୁକ୍ତ । ତାଙ୍କ ରଚନାଗୁଡ଼ିକ ପ୍ରତି ଏକ ପରିବେଶ-ନାରୀବାଦୀ ଆଭିମୁଖ୍ୟ ମଧ୍ୟ ଉଲ୍ଲେଖ ହୋଇଛି । ସେ ଲକ୍ଷ୍ମୀ ହୋମଷ୍ଟ୍ରମଙ୍କ ଅନୂଦିତ ସଂକଳନ ୱାଇଲ୍ଡ ଗାର୍ଲସ ୱିକେଡ ୱାର୍ଡରେ କବୟତ୍ରୀ କୁଟ୍ଟୀ ରେବତୀ, ମାଳତୀ ମୈତ୍ରୀ ଏବଂ ସଲମାଙ୍କ ଉଲ୍ଲେଖିତ ହୋଇଛନ୍ତି । ହୋମଷ୍ଟ୍ରମ ନିଜ ସଂକଳନରେ ସୁକୀର୍ତ୍ତିରାଣୀଙ୍କୁ ବର୍ଣ୍ଣନା କରି ଲେଖିଛନ୍ତି ଯେ ସୁକୀର୍ତ୍ତିରାଣୀ ଜଣେ  "ନୂତନ ଜନ୍ମର ରକ୍ତ ସମ ଅଠାଳିଆ ସମସ୍ତ ରୁକ୍ଷ ଏବଂ ଶାରୀରିକ ବାସ୍ତବତା ସହିତ ଏକ ଶିଶୁ ଭାଷା ଖୋଜନ୍ତି"  । ଜୀବନୀ ସୁକୀର୍ତ୍ତିରାଣୀ ଭାରତର ତାମିଲନାଡୁ ରାଜ୍ୟରେ ଜନ୍ମଗ୍ରହଣ କରିଥିଲେ । ସେ ଅର୍ଥନୀତି ଏବଂ ତାମିଲ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସେ ବୃତ୍ତିରେ ଜଣେ ଭେଲୋରର ସରକାରୀ ବାଳିକା ଉଚ୍ଚ ବିଦ୍ୟାଳୟର ଜଣେ ତାମିଲ ଶିକ୍ଷୟତ୍ରୀ । ପୁରସ୍କାର ସେ ତେବାମାଗଲ କବିତୁବୀ ପୁରସ୍କାର, ପେଙ୍ଗଲ ମୁନ୍ନାନୀ ଆଚିଭର ପୁରସ୍କାର ଏବଂ ପୁଥୁମାଇପୀଠନ ମେମୋରିଆଲ ପୁରସ୍କାର ଭଳି ଅନେକ ପୁରସ୍କାର ପାଇଛନ୍ତି ।
ଗୌତମ ବୁଦ୍ଧ ବନ୍ୟପ୍ରାଣୀ ଅଭୟାରଣ୍ୟ ଭାରତୀୟ ରାଜ୍ୟ ବିହାରର ଗୟା ଜିଲ୍ଲା ଠାରେ ଥିବା ଏକ ବନ୍ୟଜନ୍ତୁ ଅଭୟାରଣ୍ୟ ।ଏହାର କିଛି ଅଞ୍ଚଳ ଝାରଖଣ୍ଡ ରାଜ୍ୟର କୋଦେରମା ଜିଲ୍ଲାରେ ରହିଛି । ଏହା 1970 ମସିହାରେ ସ୍ଥାପିତ ହେଇଥିଲା ଓ ତାହା ଆଗରୁ ଏହା ଏକ ବେସରକାରୀ ଶିକାର ସ୍ଥଳ ଥିଲା । ଏହାର ଆୟତନ 259 ବର୍ଗକିଲୋମିଟର । ଗାଙ୍ଗେୟ ସମତଳ ଭୂମିର ଆର୍ଦ୍ର ଅରଣ୍ୟ ସହ ଛୋଟ ନାଗପୁର ମାଳଭୂମିର ଶୁଷ୍କ ଅରଣ୍ୟର କିଛି ଅଞ୍ଚଳ ଏଥିରେ ରହିଛି । ଏଠାରେ ଶୁଷ୍କ ଓ ଆର୍ଦ୍ର ଜାତୀୟ ସାଲ ବୃକ୍ଷ ସହ କଣ୍ଟା ଜାତୀୟ ବୃକ୍ଷ ମଧ୍ୟ ଦେଖାଯାଇଥାଏ । ଭାରତୀୟ ଜଙ୍ଗଲରେ ଥିବା ସମସ୍ତ ପ୍ରକାର ଜନ୍ତୁ ସହ ବ୍ୟାଘ୍ର , ଚିଟା ବାଘ , ଭାଲୁ ଚିତଳ ଆଦି ଏଠାରେ ରହନ୍ତି । ଏହି ଅଭୟାରଣ୍ୟରେ ଏକ ରେସ୍ଟ ହାଉସ ରହିଛି । ଏହା ନିକଟତମ ରେଳ ଷ୍ଟେସନ ଓ ବିମାନ ବନ୍ଦର ଥିବା ଗୟାଠାରୁ 65 କିଲୋମିଟର ଦୂର ବର୍ତୀ ।
ଏକ୍ଲାମ୍ପସିଆ ରୋଗ ନାମ ଦିଆହୁଏ, ପ୍ରିଏକ୍ଲାମ୍ପସିଆ ରୋଗ ଭୋଗୁଥିବା ଗର୍ଭବତୀ ମହିଳାଙ୍କର ବାତ ବା ସିଜର  (କନଭଲସନ)   ଆରମ୍ଭ ହେଲେ  । ପ୍ରିଏକ୍ଲାମ୍ପସିଆ ଗର୍ଭାବସ୍ଥାର ଏକ ବେମାରୀ ଯେଉଁଥିରେ ଉଚ୍ଚ ରକ୍ତଚାପ ହୁଏ ଓ ପରିସ୍ରାରେ ବ‌ହୁତ ପରିମାଣର ପ୍ରୋଟିନ ଯାଏ ଓ ବିଭିନ୍ନ ଅଙ୍ଗର ବେମାରୀ ବାହାରେ । ଏହି ରୋଗ ପ୍ରସବ ସମୟରେ, ତା ପୂର୍ବରୁ ବା ପରେ ଆରମ୍ଭ ହୋଇପାରେ । ଏହି ବାତ ବା ସିଜର ଟନିକ-କ୍ଲନିକ ଟାଇପର ହୁଏ ଓ ପ୍ରାୟ ୧ ମିନିଟ ରହେ । ସିଜର ପରେ ସ୍ୱାଭାବିକ ଭାବେ ରୋଗୀ କିଛି ସମୟ ଧରି ଦ୍ୱନ୍ଦାତ୍ମକ/ ବିମୂଢ଼ ଅବସ୍ଥାରେ ରହେ ବା କୋମାରେ ରହେ । ରୋଗ ଜଟୀଳତା ମଧ୍ୟରେ ଆସ୍ପିରେସନ ନିମୋନିଆ, ସେରେବ୍ରାଲ ହେମୋରେଜ, ବୃକ୍‌‌କ ଫେଲ ଓ ହୃତ୍‌ପିଣ୍ଡ ବନ୍ଦ ହୁଏ । ପ୍ରିଏକ୍ଲାମ୍ପସିଆ ଓ ଏକ୍ଲାମ୍ପସିଆଦ୍ୱୟ ଏକ ବିରାଟ ଦଳ ଗର୍ଭାବସ୍ଥାର ଉଚ୍ଚ ରକ୍ତଚାପ ସମ୍ପର୍କୀୟ ବେମାରୀର ଏକ ଅଂଶ । ଏହି ରୋଗର ପ୍ରତିଷେଧ ନିମନ୍ତେ ପ୍ରିଏକ୍ଲାମ୍ପସିଆ ରୋଗ ସମୟରୁ ଉଚ୍ଚ ରକ୍ତଚାପ ଔଷଧ, ଉଚ୍ଚ ସଙ୍କଟାପର୍ଣ୍ଣ କେଶରେ ଆସ୍ପିରିନ, କ୍ୟାଲସିଅମ ଅଭାବ ଥିବା ସ୍ଥାନରେ କ୍ୟାଲସିଅମ ଦେବା ଆବଶ୍ୟକ । ଗର୍ଭାବସ୍ଥାରେ ବ୍ୟାୟାମ କରିବା ଆବଶ୍ୟକ । ଏକ୍ଲାମ୍ପସିଆରେ ଶୀରାମାଧ୍ୟମ ବା ମାଂସପେଶୀରେ ମ୍ୟାଗନେସିଅମ ସଲଫେଟ ଇଞ୍ଜେକସନ ବିପଦରହିତ ଓ ସୁଫଳ ଦାୟକ ହୁଏ । ଏହା ଉଭୟ ବିକଶିତ ଦେଶ ଓ ବିକାଶଶୀଳ ଦେଶ ନିମନ୍ତେ ପ୍ରଯୁଜ୍ୟ । ଶ୍ୱାସକ୍ରିୟା ସଠିକ ଚାଲିବା ନିମନ୍ତେ ଡାକ୍ତରୀ ସାହାଯ୍ୟ ଆବଶ୍ୟକ ହୋଇପାରେ । ଉଚ୍ଚ ରକ୍ତଚାପ ଚିକିତ୍ସା ନିମନ୍ତେ ହାଇଡ୍ରାଲାଜିନ ଔଷଧ ଦିଆଯାଏ ଓ ସିଜରିଆନ‌ଦ୍ୱାରା ଜନ୍ମ‌ପଥରେ ଆଶୁ ପ୍ରସବ ବ୍ୟବସ୍ଥା କରି ଏହି ବିପଦ ଏଡ଼େଇ ଦିଆଯାଏ । ସମୁଦାୟ ପ୍ରସବ ସଂଖ୍ୟାର ୫ % ପ୍ରିଏକ୍ଲାମ୍ପସିଆ ହୁଏ ଓ ୧.୪ ଏକ୍ଲାମ୍ପସିଆ ହୁଏ । ବିକଶିତ ଦେଶମାନଙ୍କରେ ଉନ୍ନତ ସ୍ୱାସ୍ଥ୍ୟ ସେବା ଯୋଗୁ ୨୦୦୦ ପ୍ରସବରେ ଜଣକର ଏହି ରୋଗ ହୁଏ । ଗର୍ଭିଣୀମାନଙ୍କର ମୃତ୍ୟୁର ଏହା ଏକ ସାଧାରଣ କାରଣ । ସନ ୧୯୯୦ରେ ୩୭,୦୦୦ ମୃତ୍ୟୁ ହୋଇଥିଲାବେଳେ ସନ ୨୦୧୩ରେ ଏହା କମିଯାଇ ୨୯,୦୦୦ ହୋଇଥିଲା । ଏକ୍ଲାମ୍ପସିଆ ରୋଗୀଙ୍କ ମଧ୍ୟରୁ ୧ % ମୃତ୍ୟୁ ବରଣ କରନ୍ତି । ଗ୍ରୀକ ଭାଷାରେ ଏକ୍ଲାମ୍ପସିଆ ଅର୍ଥ ବିଜୁଳି   । ଏହି ରୋଗର ପ୍ରଥମ ବର୍ଣ୍ଣନା ହିପୋକ୍ରେଟ କରିଥିଲେ ଖ୍ରୀ.ପୂ. ୫ମ ଶତାବ୍ଦୀରେ ।
ବନ୍ଧଡିହ, ଧର୍ମଶାଳା ତହସିଲ ଅନ୍ତର୍ଗତ ଓଡ଼ିଶାର ଯାଜପୁର ଜିଲ୍ଲାର ଏକ ଛୋଟ ଗାଁ ତଥା ଏକ ପ୍ରମୁଖ ଗ୍ରାମ ପଞ୍ଚାୟତ ଅଟେ । ବନ୍ଧଡିହ ପଞ୍ଚାୟତ ଅନ୍ତର୍ଗତ ଗ୍ରାମସମୂହ ଗମନାଗମନ ଜାରକା ବଜାରକୁ ଲାଗିଥିବା ଜାତୀୟ ରାଜପଥ-୫ଠାରୁ ମାତ୍ର ୧୪ କି.ମି ଦୂରତାରେ ବନ୍ଧଡିହ ଅବସ୍ଥିତ । ବିଶେଷତା ଶିକ୍ଷା ବନ୍ଧଡିହ ଗ୍ରାମରେ ଓଡ଼ିଶା ତୁଳନାରେ ଉଚ୍ଚ ସାକ୍ଷରତା ଅନୁପାତ ରହିଛି । ୨୦୧୧ ମସିହାରେ ବନ୍ଧଡିହ ଗ୍ରାମର ସାକ୍ଷରତା ଅନୁପାତ ଓଡ଼ିଶାର ୭୨.୮୭% ତୁଳନାରେ ୮୦.୭୧% ଥିଲା । ମହିଳା ସାକ୍ଷରତା ଅନୁପାତ ୭୪.୦୫% ଥିଲାବେଳେ ପୁରୁଷ ସାକ୍ଷରତା ୮୬.୯୪% ଥିଲା । ବନ୍ଧଡିହ ଗ୍ରାମରେ ଅନେକ ପ୍ରାଥମିକ ବିଦ୍ୟାଳୟ ରହିଥିବା ବେଳେ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି । ପର୍ଯ୍ୟଟନ ଏହି ଗାଆଁରେ ଅନେକ ଦେବା ଦେବୀକଂ ମନ୍ଦିର ରହିଛି ଯଥା ଶିବ ମନ୍ଦିର, ତାରିଣୀ ମନ୍ଦିର, ରାମ ମନ୍ଦିର ସହ ହନୁମାନ ବାଟିକା ଅଛି । ଏଠାରେ ପ୍ରତିବର୍ଷ ହନୁମାନ ବାଟିକାରେ ୫ଦିନ ବ୍ୟାପି ପୂଜା ଅନୁଷ୍ଠିତ ହୋଇଥାଏ ।
ବୈଷ୍ଣବ ଚରଣ ସାମଲ  (ଜନ୍ମ ୨୭ ଫେବୃଆରୀ ୧୯୩୯) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ  । ସେ ପ୍ରଧାନତଃ ସମାଲୋଚନା, ଶିଶୁ ସାହିତ୍ୟ, କବିତା ଓ ରମ୍ୟ ରଚନା ଆଦି ରଚନା କରିଛନ୍ତି । ପ୍ରାରମ୍ଭିକ ଜୀବନୀ ବୈଷ୍ଣବ ଚରଣ ସାମଲ ୧୯୩୯ ମସିହା ଫେବୃଆରୀ ୨୭ ତାରିଖରେ ଅବିଭକ୍ତ କଟକ ଜିଲ୍ଲା ଓ ବର୍ତ୍ତମାନର କେନ୍ଦ୍ରାପଡ଼ା ଜିଲ୍ଲାର ଚାରିଗାଁଠାରେ ଜନ୍ମ ଗ୍ରହଣ କରିଥିଲେ । ପିତାଙ୍କ ନାମ ଥିଲା ଶ୍ରୀବତ୍ସ ସାମଲ ଓ ମା 'ଙ୍କ ନାମ ଜେମାମଣି ସାମଲ । ମସିହାରେ ସେ ପ୍ରଥମ କବିତା ଲେଖିଥିଲେ ନେତା କିଏ । ୧୯୬୪-୬୫ ମସିହାରୁ ସେ ପ୍ରବନ୍ଧ ଓ ସମାଲୋଚନା ସାହିତ୍ୟ ଲେଖିବା ଆରମ୍ଭ କରିଥିଲେ । ତାଙ୍କ ଲିଖିତ ପ୍ରଥମ ପ୍ରବନ୍ଧ ଥିଲା ମରୁତୀର୍ଥ । ତାଙ୍କ ଲେଖା, ସେ ସମୟର ବହୁ ପତ୍ରିକାରେ ପ୍ରକାଶ ପାଉଥିଲା । ସେହି ସବୁ ପ୍ରବନ୍ଧ ମଧ୍ୟରୁ କୋଡ଼ିଏଟି ପ୍ରବନ୍ଧକୁ ସଂକଳିତ କରି, ୧୯୭୧ ମସିହାରେ  'ଜଗନ୍ନାଥ ରଥ'  ପ୍ରକାଶନ ସଂସ୍ଥା ତାଙ୍କର ପ୍ରଥମ ପୁସ୍ତକ ପ୍ରକାଶ କରିଥିଲେ । ପୁସ୍ତକଟିର ନାମ ଥିଲା କଳା ସଂସ୍କୃତି ଓ ସାହିତ୍ୟ । ସେହି ବର୍ଷ ତାଙ୍କର ପ୍ରଥମ କବିତା ପୁସ୍ତକ ସମୟରେ ଲିପି ମଧ୍ୟ ପ୍ରକାଶ ପାଇଥିଲା । ଅଧ୍ୟାପନାକୁ ବୃତ୍ତି ଭାବରେ ଗ୍ରହଣ କରିଥିବା ବୈଷ୍ଣବ ଚରଣ, ୧୯୬୬ମସିହାରେ ଫକୀରମୋହନ ବିଶ୍ୱବିଦ୍ୟାଳୟରୁ ଚାକିରି ଜୀବନ ଆରମ୍ଭ କରି, ୨୦୦୪ ମସିହାରେ  'ବିଶ୍ୱଭାରତୀ'  କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ପ୍ରଫେସର ଭାବରେ ସେବା ନିବୃତ ହୋଇଛନ୍ତି । ରଚନାବଳୀ ବୈଷ୍ଣବ ଚରଣ ବିଭିନ୍ନ ସମାଲୋଚନା ମୂଳକ ପ୍ରବନ୍ଧ ଓ ପୁସ୍ତକ ସହିତ ୯ଟି ରମ୍ୟ ରଚନା, ୭ଟି କବିତା ଓ ୮ଟି ଶିଶୁ ସାହିତ୍ୟ ପୁସ୍ତକ ରଚନା କରିଛନ୍ତି ।
ସନ୍‌ମିରା ନାଗେଶ, ଜଣେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଓଡ଼ିଆ କଥାଚିତ୍ର ସପନର ପଥେ ପଥେ ଜରିଆରେ ଓଡ଼ିଆ କଥାଚିତ୍ର ଜଗତରେ ମୁଖ୍ୟ ନାୟିକା ଭାବରେ ପ୍ରବେଶ କରିଥିଲେ । ଏହା ପୂର୍ବରୁ ସେ ଓଡ଼ିଆ କଥାଚିତ୍ର ଜଗତରେ ଜଣେ ଶିଶୁ କଳାକାର ଭାବରେ ମଧ୍ୟ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଏବଂ ପରିବାର ସନ୍‌ମିରା ଅଭିନୟ ବ୍ୟତୀତ ଚିତ୍ର କରିବାକୁ, ଗୀତ ଗାଇବାକୁ, ନୃତ୍ୟ କରିବାକୁ ଏବଂ ଫୁଟ୍‌ବଲ୍ ଖେଳିବାକୁ ଭଲ ପାଆନ୍ତି । ସେ ଅଭିନୟ ଜଗତରେ କାମ କରିନଥିଲେ ଜଣେ ଶିକ୍ଷାବିତ୍ ହେବାର ଆଶା ରଖିଥିଲେ । ଅଭିନୟ ଜୀବନ ସନ୍‌ମିରା ଜଣେ ଶିଶୁ କଳାକାର ଭାବରେ ସୁନା ଚଢ଼େଇ ମୋ ରୂପା ଚଢ଼େଇ କଥାଚିତ୍ର ମାଧ୍ୟମରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ୨୦୧୭ ମସିହାରେ ସପନର ପଥେ ପଥେ ଚଳଚ୍ଚିତ୍ର ଜରିଆରେ ମୁଖ୍ୟ ନାୟିକା ଭୂମିକାରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଲୈଲା ଓ ଲୈଲା କଥାଚିତ୍ରରେ ଅଭିନୟ କରିଥିଲେ ।
ଭଗୀରଥ ଦାସ  (ଜନ୍ମ: ୨୮ ସେପ୍ଟେମ୍ବର ୧୯୨୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଭଗୀରଥ ଦାସ ୧୯୨୮ ମସିହାର ଅକ୍ଟୋବର ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଫକୀର ଦାସ । ଭଗୀରଥଙ୍କର ଶିକ୍ଷାଗତ ଯୋଗ୍ୟତା ହେଉଛି କଳାରେ ଇଣ୍ଟରମିଡିଏଟ୍ । ସେ ସବିତ୍ରୀ ଦେଇଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୫ଟି ପୁଅ ଓ ୨ଟି ଝିଅ ଅଛନ୍ତି । ରାଜନୈତିକ ଜୀବନ ଭଗୀରଥ ଦାସ ୧୯୬୧ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ ।
ଦେବଦାସ କନକଲା  ୩୦ ଜୁଲାଇ ୧୯୪୫   ୨ ଅଗଷ୍ଟ ୨୦୧୯  ଆନ୍ଧ୍ରପ୍ରଦେଶର ଜଣେ ଭାରତୀୟ ଅଭିନେତା ଯିଏକି ତେଲୁଗୁ ଭାଷା କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମ ଆଦିରେ ଅଭିନୟ କରୁଥିଲେ । ରଜନୀକାନ୍ତ, ଚିରଞ୍ଜିବୀ ଏବଂ ରାଜେନ୍ଦ୍ର ପ୍ରସାଦ ତାଙ୍କ ଅଧୀନରେ ତାଲିମ ନେଇଥିଲେ । ଅଭିନୟ ଦକ୍ଷତା ପାଇଁ ସେ ବହୁତ ଭଲ ପ୍ରଶିକ୍ଷକ ଭାବରେ ଜଣାଶୁଣା । ପରିବାର ସେ ଅଭିନେତା ରାଜୀବ କନକଲା ଏବଂ ଶ୍ରୀ ଲକ୍ଷ୍ମୀଙ୍କ ବାପା । ଦୂରଦର୍ଶନ ଉପସ୍ଥାପିକା ସୁମା କାନାକାଲା ତାଙ୍କ ବୋହୂ । ସେ ହାଇଦ୍ରାବାଦରେ ଏକ ଅଭିନୟ ବିଦ୍ୟାଳୟ ପ୍ରତିଷ୍ଠା କରିଥିଲେ । ତାଙ୍କ ପତ୍ନୀ ୨୦୧୮ ମସିହାରେ ମୃତ୍ୟୁବରଣ କରିବାଯାଏଁ ଏହି ଅଭିନୟ ବିଦ୍ୟାଳୟରେ ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ । ଅଭିନୟ ଜୀବନ ଅଭିନୀତ କଥାଚିତ୍ର ଓ ସୀତା କଥା  (୧୯୭୪) ମାଙ୍ଗଲ୍ୟନାକି ମାରୋମୁଡି  (୧୯୭୬) ସିରି ସିରି ମୁବ୍ବା  (୧୯୭୬) ଗୋରିନ୍ତକୁ  (୧୯୭୯) ମଞ୍ଚୁପାଲ୍ଲକି  (୧୯୮୨) ଭଲେ ଆମାୟିଲୁ  (୧୯୮୨) ନ୍ୟାୟମ୍ କୋସମ୍  (୧୯୮୮) ଭଲେ ଦମ୍ପତଲୁ  (୧୯୮୯) ଚେଟୁ କିଣ୍ଡା ପ୍ଲିଡର୍  (୧୯୮୯) ଗ୍ୟାଙ୍ଗ ଲିଡର୍  (୧୯୯୧) କ୍ରିମିନାଲ୍  (୧୯୯୪) ଅମ୍ମୋ!
ସେର୍ଲିପୋନେଜ ଆଲଫା, ବେପାର ନାମ ବ୍ରାଇନୁରା, ହେଉଛି ଏକ ଔଷଧ ଯାହା ବିଳମ୍ବିତ ଶିଶୁ ନ୍ୟୁରୋନାଲ ସିରଏଡ ଲାଇପୋଫୁସିନୋସିସ ପ୍ରକାର 2  ( 2)ର ଚିକିତ୍ସା ପାଇଁ ବ୍ୟବହୃତ ହୁଏ  । ତିନି ବର୍ଷ ବୟସରୁ ଅଧିକ ଲକ୍ଷଣ ବିଶିଷ୍ଟ ପିଲାମାନଙ୍କଠାରେ ଏହା ମାଂସପେଶୀହାନୀ ମନ୍ଥର କରିଥାଏ । ଏହା ମସ୍ତିଷ୍କର ଭେଣ୍ଟ୍ରିକଲ୍ସରେ ସିଧାସଳଖ ଇନଫ୍ୟୁଜନ‌ଦ୍ୱାରା ଦିଆଯାଏ । ସାଧାରଣ ପାର୍ଶ୍ୱରେ ଜ୍ୱର, ବାନ୍ତି, ମୁଣ୍ଡବିନ୍ଧା, ବାତ, ଉପର ଶ୍ୱାସନଳୀ ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ। ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିଅଯମିତ ହୃତ ସ୍ପନ୍ଦନ, ମେନିଞ୍ଜାଇଟିସ୍ ଏବଂ ଆନାଫାଇଲକ୍ସିସ୍ ହୋଇପାରେ। ନିଖୋଜ ଏନଜାଇମ୍ ଟ୍ରାଇପେପ୍ଟିଡିଲ୍ ପେପ୍ଟିଡେଜ୍  ( 1)କୁ ପୁନସ୍ଥାପନ କରି ଏହା କାର୍ଯ୍ୟକ୍ଷମ ହୁଏ  । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ସେର୍ଲିପୋନେଜ୍ ଆଲଫା ଅନୁମୋଦିତ ହୋଇଥିଲା। ୨୦୧୯ ସୁଦ୍ଧା କାନାଡାରେ ଏହାର ମୂଲ୍ୟ ପ୍ରାୟ ୮୪୪,୦୦୦ ସିଏଡି   ଅଟେ। ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୭୧୦,୦୦୦ ଡଲାର ଅଟେ ।
ସିସ୍ଟୋସିଲ ଅନ୍ୟ ନାମ ପ୍ରୋଲାପ୍ଲାସଡ ବ୍ଲାଡର  (ଇଂରାଜୀ ଭାଷାରେ , ) ଏକ ରୋଗ ଯେଉଁଥିରେ ମୂତ୍ରାଶୟ   ମହିଳାଙ୍କର ଯୋନୀପଥକୁ   ଠେଲିଦିଏ  । କେତେକ ରୋଗୀଙ୍କର କୌଣସି ଲକ୍ଷଣ ନଥାଏ । ଅନ୍ୟ କେତେକ ରୋଗୀଙ୍କର ମୂତ୍ରତ୍ୟାଗ ସମସ୍ୟା, ଅସମ୍ପୁର୍ଣ୍ଣ ମୂତ୍ରତ୍ୟାଗ, ୟୁରିନାରି ଇନ‌କ‌ଣ୍ଟିନେନ୍ସ  , ବାରମ୍ବାର ମୂତ୍ରତ୍ୟାଗ   ଇତ୍ୟାଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ୟୁରିନାରି ରିଟେନସନ ଓ ମୂତ୍ରାଙ୍ଗ ସଂକ୍ରମଣ ହୋଇପାରେ । ସିସ୍ଟୋସିଲ ସ‌ହିତ ଅନେକ ସମୟରେ ୟୁରେଥ୍ରୋସିଲ   ରହିଥାଏ ଓ ଏଭଳି କେଶ୍‌କୁ ସିସ୍ଟୋୟୁରେଥ୍ରୋସିଲ କୁହାଯାଏ । ଜୀବନ‌ଚର୍ଯ୍ୟା   ଉପରେ ସିସ୍ଟୋସିଲର ବିଯୁକ୍ତାତ୍ମକ ପ୍ରଭାବ ପଡ଼େ । ପ୍ରସବ  , କୋଷ୍ଠକାଠିନ୍ୟ, କ୍ରନିକ କାଶ  , ଓଜନିଆ ଜିନିଷ ଉଠେଇଲେ, ରୋଗୀର ଅଧିକ ଓଜନ ହୋଇଥିଲେ  , ହିସ୍ଟେରେକ୍ଟୋମି   ଓ ଜେନେଟିକ   ପ୍ରଭାବ ଥିଲେ ଏହି ରୋଗ ସମ୍ଭାବନ ରହେ । ମୂତ୍ରାଶୟ ଓ ଯୋନୀପଥ ମଧ୍ୟସ୍ଥ କନେକ୍ଟିଭ ତନ୍ତୁ   ଓ ମାଂସପେଶୀ ଦୁର୍ବଳ ଥିଲେ ଏଭଳି ହୁଏ । ଲକ୍ଷଣ ଅନୁଯାୟୀ ଓ ରୋଗୀ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଲକ୍ଷଣ ସାମାନ୍ୟ ହୋଇଥଲେ ଓଜନିଆ ଜିନିଷ ନ ଉଠେଇବାକୁ ଓ ପରିଶ୍ରମ ନ କରିବାକୁ ଉପଦେଶ ଦିଆଯାଏ । ଉଲ୍ଲେଖନୀୟ ଲକ୍ଷଣ ଥିଲେ ପେଲଭିକ ମାଂସପେଶୀ ବ୍ୟାୟାମ  , ଭାଜାଇନାଲ ପେସାରି   ଓ ଅପରେଶନ କରିବାକୁ ଉପଦେଶ ଦିଆଯାଏ । ସାଧାରଣତଃ କଲପୋରାଫି   ଅପରେଶନ କରାଯାଏ । ବୟସ ବୃଦ୍ଧି ସଙ୍ଗେ ସଙ୍ଗେ ଏହି ରୋଗ ହେବା ଦେଖାଯାଏ । ବୟସ ୫୦ ହେବା ପରେ ପ୍ରାୟ ଏକ ତୃତୀୟାଂଶ ମହିଳାଙ୍କର ଏ ରୋଗ ହୁଏ ।
ଈପିସରସ   : ;; : -  ' / '  -  ' ' , .  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
କାନ ଏକ ଶ୍ରବଣ ଅଙ୍ଗ ଯାହା ଯାହା ସ୍ତନ୍ୟପାୟୀ ପ୍ରାଣୀଙ୍କର ଥାଏ ଓ ଏହଦ୍ୱାରା ସେମାନେ ଶବ୍ଦ ଶୁଣି ପାରନ୍ତି । ଏହାଠାରୁ ଅନେକ ଅଧିକ କାମ କାନଦ୍ୱାରା ସାଧିତ ହୁଏ । ଦେହର ସନ୍ତୁଳନ   ଓ ପୋଜିସନ ରକ୍ଷା କରିବା ମଧ୍ୟ ଏହାର କାମ । ଶ୍ରବଣ ମଣ୍ଡଳର ଏହା ଏକ ଅଂଶ । ବାହ୍ୟ କର୍ଣ୍ଣର ବାହାରକୁ ଦେଖାଯାଉଥିବା ଅଂଶକୁ ଓଡ଼ିଆ ଭାଷାରେ କାନ କୁହାଯାଏ ଯାହାକୁ ଇଂରାଜୀରେ ପିନ୍ନା ବା ଅରିକ୍ଲ   କୁହାଯାଏ ଓ ଏହା ମଧ୍ୟରେ ଏକ କେନାଲ ବା ନଳୀ ଦେଖାଯାଏ ଯାହାକୁ କାନ ନଳୀ ବା ଇଅର କେନାଲ କୁହାଯାଏ । ଅଧିକାଂଶ ପ୍ରାଣୀଙ୍କର ବାହାରକୁ ଦେଖାଯାଉଥିବାରୁ ଏହି ଅଂଶକୁ ମୁଖ୍ୟତଃ କାନ କ‌ହନ୍ତି । ଶ୍ରବଣ ଯନ୍ତ୍ରର ଏହା ପ୍ରଥମ ଅଙ୍ଗ । ମୁଣ୍ଡର ଦୁଇ ପାଖରେ ସମ ଭାବ ଅବସ୍ଥିତିରେ ଦୁଇଟି କାନ ଥାଏ ଯାହାଦ୍ୱାରା ଏହି ବ୍ୟବସ୍ଥାଦ୍ୱାରା ଶବ୍ଦ ଆସୁଥିବା ସ୍ଥାନ ଜାଣିହୁଏ । ଏକ୍ଟୋଡର୍ମରୁ   ପ୍ରାକ୍ ଭୃଣ ସୃଷ୍ଟି ହୁଏ ଓ ଏଥିରେ ଥିବା ପ୍ରଥମ ଫାରିଞ୍ଜିଆଲ ପାଉଚ   ଓ ଛଅଟି ଛୋଟ ସ୍ଫୀତିକୁ ଅପ୍ଟିକ ପ୍ଲାକୋଡ   କ‌ହନ୍ତି ଯେଉଁଥିରୁ କାନ ତିଆରି ହୁଏ । କାନ ଆଘାତପ୍ରାପ୍ତ ଓ ରୋଗାକ୍ରାନ୍ତ ହୋଇପାରେ । କାନରେ ରୋଗ ହେଲେ ଶ୍ରବଣ ହାନୀ, କାନନାଦ ଓ ମୁଣ୍ଡବୁଲା ଭଳି ସନ୍ତୁଳନ ସମସ୍ୟା ହୋଇପାରେ ଯଦିଓ ଏଭଳି ଲକ୍ଷଣମାନ ମସ୍ତିଷ୍କ ଓ ସ୍ନାୟୁପଥମାନଙ୍କର ରୋଗ ହେଲେ ବା ଆଘାତପ୍ରାପ୍ତ ହେଲେ ମଧ୍ୟ ଦେଖାଯାଇପାରେ । କାନ ଓ ଶ୍ରବଣର ପରିଚୟ ଶବ୍ଦ ବୋଧ ଶକ୍ତିକୁ ଇଂରାଜୀରେ ଅଡିସନ୍ କହନ୍ତି । ଶବ୍ଦ ଏକ ଶକ୍ତି   ତଥା ଏକ ରୈଖିକ ଚାପ ତରଙ୍ଗ ଯାହା ବାୟୁ, ଜଳ ଓ ଅନ୍ୟାନ୍ୟ ମାଧ୍ୟମରେ ଗତି କରେ । ଏହାଦ୍ୱାରା ଶୃତିଗତ ଭାବ ଆଦାନ ପ୍ରଦାନ ହୁଏ । କାନ କେବଳ ଶବ୍ଦ ଗ୍ରହଣ କରେ, ମସ୍ତିଷ୍କଦ୍ୱାରା ଶୁଣି ହୁଏ । କେନ୍ଦ୍ରୀୟ ସ୍ନାୟୁ ମଣ୍ଡଳରେ ଅବସ୍ଥିତ ଶ୍ରବଣ ସ୍ଥାନରେ ସ୍ନାୟୁ ତରଙ୍ଗ ପ୍ରବେଶ ଓ ତାହାର ଚିହ୍ନଟ ଯୋଗୁ ଶୁଣି ହୁଏ । ବାହାରୁ ଆସୁଥିବା ଶବ୍ଦ ତରଙ୍ଗ କାନଦ୍ୱାରା ସ୍ନାୟୁ ତରଙ୍ଗରେ ପରିଣତ ହୁଏ ଯାହା ମସ୍ତିଷ୍କକୁ ପଠାଯାଏ । କାନର ବାହାରକୁ ଦେଖା ଯାଉଥିବା ଅଂଶ ଧ୍ୱନୀ ତରଙ୍ଗ ସଂଗ୍ରହ କରେ । ଏହି ତରଙ୍ଗ ମଝି କାନଦ୍ୱାରା ବର୍ଦ୍ଧିତ ହୁଏ ଓ ଅନ୍ତ କର୍ଣ୍ଣରେ ଥିବା ତରଳ ପଦାର୍ଥରେ ଏହା ତରଙ୍ଗ ସୃଷ୍ଟି କରେ । ଏହି ତରଳ ପଦାର୍ଥ ମଧ୍ୟରେ ଏକ ପ୍ରକାର କେଶ ସ୍ନାୟୁ କୋଷ ଥାଏ ଯାହା ଏହି ତରଳ ପଦାର୍ଥ ଥିବା କୋଠରୀର କାନ୍ଥର ଜୀବ କୋଷରୁ   ଆସିଥାଏ । ଶବ୍ଦ ଯୋଗୁ ତରଳ ପଦାର୍ଥରେ ସୃଷ୍ଟି ହୋଇଥିବା ତରଙ୍ଗ ଏହି କେଶମାନଙ୍କୁ ଉତ୍ତେଜିତ କରେ । ତରଳ ପଦାର୍ଥର ଚଳନ ଅନୁସାରେ କେଶ ବଙ୍କା ସିଧା ହେଉଥାଏ ଓ ଏହାର କମ୍ପନ ଅନୁସାରେ କେଶ ସ୍ନାୟୁରେ ସ୍ନାୟୁ ତରଙ୍ଗ ସୃଷ୍ଟି କରେ । ଏହି ସ୍ନାୟୁ ତରଙ୍ଗ   ମସ୍ତିଷ୍କରେ ପ୍ରବେଶ କରେ । ଏହି କେଶ ଏକ ପ୍ରକାର ମେକାନୋରିସେପ୍ଟର   କାମ କରେ ।
କଣ୍ଟାମାଳ  (କ୍ରମିକ ସଂଖ୍ୟା: ୮୫) ବୌଦ୍ଧ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କଣ୍ଟାମାଳ ବ୍ଳକ ଓ ବୌଦ୍ଧ ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମହୀଧର ରଣା ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ହରିନାରାୟଣ ପ୍ରଧାନଙ୍କଠାରୁ ୨୫୩୬୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଭଗବାନ କହଁର, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କହ୍ନାଇ ଚରଣ ଡାଙ୍ଗଙ୍କଠାରୁ ୧୪,୪୫୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୨୦୦୯ରେ ନବଗଠିତ ଏହି ନିର୍ବାଚନ ମଣ୍ଡଳୀରେ କେବଳ ୨ଥର ନିର୍ବାଚନ ଅନୁଷ୍ଠିତ ହୋଇଛି ।
ମେହେକ ମନୱାନୀ  (ଜନ୍ମ: ୪ ଡିସେମ୍ବର ୧୯୯୬) ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଓ କଥାଚିତ୍ର ଆଦିରେ କାମ କରନ୍ତି  । ସେ ୨୦୧୩ ମସିହାରେ ସିକ୍ସଟିନ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେହି ବର୍ଷ ସେ ଫୁକ୍ରେରେ ଅତିଥି କଳାକାର ଭାବରେ ମଧ୍ୟ କାମ କରିଥିଲେ । ସେ ହିନ୍ଦୀ ଦୂରଦର୍ଶନ ଧାରାବାହିକ ଶଶୁରାଲ୍ ଗେନ୍ଦାଫୁଲ୍‌ରେ କାମ କରିଥିଲେ ।
କୀର୍ତ୍ତନ ନାରାୟଣ ପାଢ଼ୀ,  (ଜନ୍ମ:୧୧ ଜାନୁଆରୀ ୧୯୫୧) ଜଣେ ଓଡ଼ିଆ ଭାଷା ଏବଂ ଓଡ଼ିଶୀ ସଙ୍ଗୀତର ଗବେଷକ, ଗୀତିକବି, ସଙ୍ଗୀତଜ୍ଞ ଓ ଗାୟକ ଅଟନ୍ତି  । ତାଙ୍କଦ୍ୱାରା ରଚିତ ଗବେଷଣାତ୍ମକ ପୁସ୍ତକ ଗୁଡ଼ିକ ଓଡ଼ିଆ ଭାଷାର ଶାସ୍ତ୍ରୀୟ ମାନ୍ୟତା ପାଇବାରେ ଏବଂ ଓଡ଼ିଶୀ ସଙ୍ଗୀତକୁ ଶାସ୍ତ୍ରୀୟ ମାନ୍ୟତା ପ୍ରଦାନ ନିମନ୍ତେ ଚାଲିଥିବ ପ୍ରୟାସରେ ସହାୟକ ହୋଇଛି । ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ଗୀତିକବି ଓ କଣ୍ଢଶିଳ୍ପୀ ଅଟନ୍ତି । ବୃତ୍ତିରେ ସେ ଜଣେ ବ୍ୟାଙ୍କ ଅଧିକାରୀ ଥିଲେ ।
ଗୋପୀନାଥ ବର୍ଦ୍ଦୋଳି  ୧୮୯୦ ୧୯୫୦  ଥିଲେ ଆସାମର ପ୍ରଥମ ମୁଖ୍ୟମନ୍ତ୍ରୀ । ଭାରତର ସ୍ୱାଧୀନତା ପୂର୍ବରୁ ବ୍ରିଟିଶ ରାଜତ୍ୱ ଭାରତରେ ଆସାମର ମୁଖମନ୍ତ୍ରୀ ରହିଥିବା ଏହି ନେତା ଜଣକ ଥିଲେ ଜଣେ ଆଗଧାଡ଼ିର ସ୍ୱାଧୀନତା ସଂଗ୍ରାମୀ । ସେ ଗାନ୍ଧୀଙ୍କ ଅହିଂସା ନୀତିର ଜଣେ ପ୍ରମୁଖ ସମର୍ଥକ ଥିଲେ ଏବଂ ଏହାକୁ ଏକ ରାଜନୈତିକ ଅସ୍ତ୍ର ରୂପେ ବ୍ୟବହାର କରିଥିଲେ । ତାଙ୍କ ନିଃସ୍ୱାର୍ଥପର ସେବା ଯୋଗୁଁ ଆସାମର ତତ୍କାଳୀନ ରାଜ୍ୟପାଳ ଜୟରାମ ଦାସ ଦଉଲତରାମ ତାଙ୍କୁ  "ଲୋକପ୍ରିୟ"  ଉପାଦ୍ଧିରେ ସମ୍ମାନିତ କରିଥିଲେ । ବାଲ୍ୟ ଜୀବନ ଓ ଶିକ୍ଷା ଗୋପୀନାଥ ବର୍ଦ୍ଦୋଳି ଆସାମର ରାହାଠାରେ ୧୦ ଜୁନ ୧୮୯୦ରେ ଜନ୍ମ ଗ୍ରହଣ କରିଥିଲେ । ବାପା ଥିଲେ ବୁଦ୍ଧେଶ୍ୱର ବର୍ଦ୍ଦୋଳି ଏବଂ ମାଆ ପ୍ରାଣେଶ୍ୱରୀ ବର୍ଦ୍ଦୋଳି । ମାତ୍ର ୧୨ ବର୍ଷ ବୟସରେ ତାଙ୍କର ମାତୃ ବିୟୋଗ ଘଟିଲା । ୧୯୦୭ ମସିହାରେ ମାଟ୍ରିକ ପାସ କରିସାରି ସେ ଉଚ୍ଚଶିକ୍ଷା ନିମିତ୍ତ କଟନ ମହାବିଦ୍ୟାଳୟରେ ଦାଖଲ ହେଲେ । ୧୯୦୯ ମସିହାରେ ଇଣ୍ଟରମିଡିୟଟ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ କରି କଲିକତାର ପ୍ରଖ୍ୟାତ ସ୍କଟିସ ଚର୍ଚ୍ଚ କଲେଜରେ ପଢ଼ିଲେ ଏବଂ ସେଠାରୁ ୧୯୧୧ ମସିହାରେ ସ୍ନାତକ ଡିଗ୍ରୀ ହାସଲ କଲେ । ତାପରେ ସେ କଲିକତା ବିଶ୍ୱବିଦ୍ୟାଳୟରୁ ସ୍ୱାତକୋତ୍ତର  (କଳା) ଶିକ୍ଷା ୧୯୧୪ରେ ସମାପ୍ତ କରି ତିନି ବର୍ଷ ପାଇଁ ଆଇନ ଶିକ୍ଷା ଗ୍ରହଣ କଲେ  । ହେଲେ ଆଇନ ଶିକ୍ଷାର ଶେଷ ପରୀକ୍ଷାରେ ନ ବସି ସେ ଗୁଆହାଟୀ ଫେରିଆସିଲେ । ତାପରେ ସେ ତରୁଣ ରାମ ଫୁକନଙ୍କ ଅନୁରୋଧ କ୍ରମେ ସୋନାରାମ ହାଇସ୍କୁଲରେ ପ୍ରଧାନ ଶିକ୍ଷକ ଭାବେ ଏକ ଅସ୍ଥାୟୀ ଚାକିରି କଲେ । ସେହି ସମୟରେ ସେ ଆଇନ ପରୀକ୍ଷା ଦେଇ ପାସ କଲେ ଏବଂ ଗୁଆହାଟୀରେ ଓକିଲାତି ଆରମ୍ଭ କଲେ । ରାଜନୀତି ଓ ସ୍ୱାଧୀନତା ସଂଗ୍ରାମ ପରାଧୀନ ଭାରତରେ ଆସାମ ଆସୋସିଏସନ ଥିଲା ଆସାମର ଏକମାତ୍ର ରାଜନୈତିକ ସଂଗଠନ । ତେବେ ୧୯୨୨ରେ ଭାରତୀୟ ଜାତୀୟ କଂଗ୍ରେସର ଏକ ଶାଖାଭାବେ ଆସାମ କଂଗ୍ରେସ ଗଠନ ହେଲା । ଗୋପୀନାଥ ବର୍ଦ୍ଦୋଳି ସେହି ବର୍ଷ ଭାରତୀୟ ଜାତୀୟ କଂଗ୍ରେସର ଏକ ସ୍ୱେଚ୍ଛାସେବୀଭାବେ ଯୋଗ ଦେଇ ଏବଂ ସ୍ୱାଧୀନତା ସଂଗ୍ରାମରେ ସକ୍ରିୟ ଭୂମିକା ନେଇ ତାଙ୍କ ରାଜନୈତିକ ଜୀବନର ଅୟମାରମ୍ଭ କଲେ । ସେ ଅସହଯୋଗ ଆନ୍ଦୋଳନରେ ଭାଗ ନେଇ ଏକ ବର୍ଷ ପାଇଁ ଜେଲ ଯାଇଥିଲେ । ଚୌରୀ ଚଉରା ହତ୍ୟାକାଣ୍ଡ ପରେ ଅସହଯୋଗ ଆନ୍ଦୋଳନ ବନ୍ଦ ଘୋଷଣା ହେଲା ଏବଂ ଫଳରେ ସେ ଫେରିଆସି ଓକିଲାତି ଆରମ୍ଭ କଲେ । ୧୯୩୦ରୁ ୧୯୩୩ ଯାଏଁ ସେ ନିଜକୁ ସମସ୍ତ ରାଜନୈତିକ କାର୍ଯ୍ୟକଳାପରୁ ଦୁରେଇ ରଖିଲେ । ଏହାପରେ ଗୁଆହାଟି ମୁନିସିପାଲ ବୋର୍ଡ ଓ ଲୋକାଲ ବୋର୍ଡର ସଦସ୍ୟ ହେବାପରେ ସେ ବିଭିନ୍ନ ସାମାଜିକ କାର୍ଯ୍ୟକ୍ରମରେ ନିଜକୁ ସାମିଲ କଲେ । ଏହା ବାଦ ସେ ଆସାମ ପାଇଁ ଏକ ଅଲଗା ବିଶ୍ୱବିଦ୍ୟାଳୟ ଏବଂ ଅଲଗା ଉଚ୍ଚ ନ୍ୟାୟାଳୟର ଦାବୀ କରିଆସୁଥିଲେ । ମୁଖ୍ୟମନ୍ତ୍ରୀ ଭାବେ ଭାରତ ସ୍ୱାଧୀନତା ପାଇବା ପରେ ଗୋପୀନାଥ ବର୍ଦ୍ଦୋଳି ସର୍ଦ୍ଦାର ବଲ୍ଲଭଭାଇ ପଟେଲଙ୍କ ସହ ମିଶି ଗୋଟିଅ ପଟେ ଚୀନା ଏବଂ ଅନ୍ୟ ପଟେ ପାକିସ୍ଥାନ ହାତରୁ ଆସାମର ସଂପ୍ରଭୁତା ସୁରକ୍ଷିତ କରିବା ଦିଗରେ କାର୍ଯ୍ୟ କଲେ । ଭାରତ ବିଭାଜନ ପରେ ପାକିସ୍ଥାନରୁ ପୂର୍ବ ପାକିସ୍ଥାନକୁ ପଳାୟନ କରୁଥିବା ଶରଣାର୍ଥୀମାନଙ୍କର ପୁନର୍ବାସ ପାଇଁ କାର୍ଯ୍ୟ କଲେ । ସ୍ୱାଧୀନୋତ୍ତର ଭାରତରେ ସାଂପ୍ରଦାୟୀକ ସଦଭାବ ରକ୍ଷାପାଇଁ ସେ ନିରବଚ୍ଛିନ୍ନ ଉଦ୍ୟମ କରିଆସୁଥିଲେ । ହୌହାଟୀ ବିଶ୍ୱବିଦ୍ୟାଳୟ, ଆସାମ ଉଚ୍ଚ ନ୍ୟାୟାଳୟ, ଆସାମ ଭେଷଜ ମହାବିଦ୍ୟାଳୟ ତଥା ଆସାମ ପ୍ରାଣୀଧନ ମହାବିଦ୍ୟାଳୟ ପ୍ରତିଷ୍ଠାରେ ତାଙ୍କର ଉଦ୍ୟମ ପ୍ରସଂଶନୀୟ । ସେ ଜଣେ ପ୍ରତିଭାବାନ ଲେଖକ । ଜେଲରେ ଥିବାବେଳେ ସେ ଲେଖିଥିବା ବହିଗୁଡିକ ମଧ୍ୟରେ ଅନାଶକ୍ତିଯୋଗ, ଶ୍ରୀରାମଚନ୍ଦ୍ର, ହଜରତ ମହମ୍ମଦ ଏବଂ ବୁଦ୍ଧଦେବ ଅନ୍ୟତମ । ସାରାଜୀବନ ସେ ଗାନ୍ଧୀଙ୍କ ନୀତି ଓ ଆଦର୍ଶରେ ଅନୁପ୍ରାଣିତ ହୋଇଥିଲେ । ଏକ ସରଳ ଜୀବନ ଯାପନ କରୁଥିବା ଏହି ମହାନ ବ୍ୟକ୍ତିତ୍ୱ ୫ ଅଗଷ୍ଟ ୧୯୫୦ ଦିନ ମୃତ୍ୟୁବରଣ କଲେ । ୧୯୯୯ ମସିହାରେ ଗୋପୀନାଥ ବର୍ଦ୍ଦୋଳିଙ୍କୁ ମରଣୋତ୍ତର ଭାବେ ଭାରତ ରାତ୍ନ ଉପାଦ୍ଧିରେ ସମ୍ମାନିତ କରାଯାଇଛି । ତାଙ୍କ ସମ୍ମାନାର୍ଥେ ଭାରତର ପାର୍ଲିଆମେଣ୍ଟରେ ତାଙ୍କର ଏକ ପୂର୍ଣ୍ଣ ଅବୟବ ପ୍ରତିମୂର୍ତ୍ତୀ ୧ ଅକ୍ଟୋବର ୨୦୦୨ ଦିନ ତତକାଳୀନ ପ୍ରଧାନମନ୍ତ୍ରୀ ଅବଦୁଅ କାଲାମଙ୍କ ଦ୍ୱାର ଅନାବରଣ କରାଯାଇଛି ।
ଡୁମକା ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ଝାଡ଼ଖଣ୍ଡର ଦୁମ୍କ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଡୁମକା ୨୪.୨୬୭୮ ଉତ୍ତର ଅକ୍ଷାଂଶ ଓ ୮୭.୨୪୮୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଡୁମକା ସହରର ମୋଟ ଜନସଂଖ୍ୟା ୧୪୧୧୯ ଅଟେ । ସେଥି ମଧ୍ୟରୁ ୫୧.୯୯% ଜଣ ପରୁଷ ହୋଇଥିବା ବେଳେ ୪୮.୦୧% ଜଣ ନାରୀ ଅଟନ୍ତି । ଡୁମକାର ସାକ୍ଷରତା ହାର ୫୪.୪୯% ଅଟେ । ଏହା ଜାତୀୟ ହାରଠାରୁ ୧୦.୩୫% ପ୍ରତିଶତ ଅଧିକ ଅଟେ । ସେଥିରୁ ୩୩.୮୬% ପ୍ରତିଶତ ପୁରୁଷ ଓ ୨୦.୬୩% ନାରୀ ଅଟନ୍ତି । ୧୬.୮୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଡୁମକାର ସରକାରୀ ଭାଷା ଅଟେ ।
ସୁନା ସଂସାର, ୧୯୭୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶିଶିର ମିଶ୍ର ଅଭିନୟ ବିଜୟ ମହାନ୍ତି ଧୀର ବିଶ୍ୱାଳ ଶ୍ରୀରାମ ପଣ୍ଡା ସ୍ୱରୂପ ନାୟକ ଶିଶିର ମିଶ୍ର ଦୀପା ସାହୁ ନିହାରିକା ସାହୁ ସାମୁଏଲ ସାହୁ  (ବାବି) ହର ପଟ୍ଟନାୟକ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅର୍ଜୁନ ସାମଲ  ।